Khrihfabu nih Online pumhnak caah BUDGET a tawrel a herh – THE CHINLAND POST\nKhrihfabu nih Online pumhnak caah BUDGET a tawrel a herh\n|Salai ZB Lian| — Covid-19 a karh lonak caah le khamhnak caah cun mibu he i pehtlaihnak, midang he i pehtlaihnak hrial (Social Distancing) hi a biapi bikmi a si tiah vawleicung ngandamnak bu (WHO) nih a chim. Nihin tiang Covid-19 zawtnak hi zorlei si lo in karhlei a si. Thla fakpi in cam le lungthawn, fimkhur te in nun khawh i zuam chin lengmang kan herh.\nVawleicung ram cozah hna nih an ram cio ah thawng an thanhmi zoh tikah aralaimi April 30 tiang bupi i tonnak, pumhnak tuah lo ding a timi deuh an si. Cun April 30 pinlei zong ah Covid-19 zawtnak dirhmun umtuning in a nicaan zong sauh ding an ti dih. Kawlram cozah zong nih April 30 tiang a kham i a herhning in chap zong a si te lai ti a si.\nCucaah Khrihfabu zong April 30 tiang cu biakinn cio ah hmunkhat ah kan i pum ti kho lai lo. Online tu in thawngthabia i hrawmhti le Pathian he pehtlaihnak hmanti kan hau rih lai.\nKawlram lei zong March 29 in Khrihfa bu kip nih Online (a bik in Facebook) in pumh caanhmannak thok cio a si. Khrihfabu biakinn cio nih mah le Facebook Page in Online LIVE in pumnak Program cu thlah cio a si.\nTuzing Hakha Khrihfabu pumh caanhmannak cio zoh tikah Online Live in a rak i pummi hi buaktlak in minung 150 cio an si. Chungkhar in tuak ahcun chungkhar 150 cio buaktlak in an i pum kho kan ti lai. Cheukhat Khrihfabu Live thlahmi cu zoh a har. Khrihfabu cio Online Live in pumh caanhmannak thlah a si bal lo tikah Live thlahnak ah a herhmi seh thilri, camera, sound system tbk a herhbau caah a si.\nOnline in pumhcaan zarh nga tluk aa duh rih. Hi aa duhmi zarh nga Online pumhnak ah Khrihfabu nih mah le chungtel cio tlamtling in an i pumh khawh nakhnga Budget Tawrel kho sehlaw aa tha tuk hnga.\n1. A si khawh ahcun Online in thlahnak a herhmi thilri i zalh kho cio sisehlaw a tha tuk hnga. Hakha cu Lian Hakha nih a ngeih i, HBC pumnak a thlah tikah sia a rem i zoh zong anuam. Cu bantuk in Khrihfabu cio nih i zalh kho cio sisehlaw a ttha tuk hnga.\n2. Khrihfabu nih mah le chungtel ONLINE pumhnak caah bawmhnak budget tawlrelpiak hna sehlaw a tha tuk hnga. Abik in Simcard Top-up hi inn khat in 3000 – 5000 ks karlak bawmh sisehlaw a ttha tuk hnga. Hihi Khrihfa sinak in pumhnak ahcun Khrihfabu nih tangka pek cu aa dawhcah lo bantuk a lo nain, Khrihfabu le chungtel kan i pehtlaihnak tuanvo a langhtertu a si hnga. Cun, khatlei in Khrihfabu ah siifah chungkhar, ngahtah le hmeinu hmeipa caah an i pumh khawhnak, thawngtha an ngaih khawhnak si hnga. Internet hmannak caah tangka rawnnak a ngei lomi chungtel tampi kan um men hnga.\nChim duhmi cu hi lio caan bantuk ah Khrihfabu le chungtel i pehtlaihnak, tuanvo le i zohkhenhning kha a si. Chungtel nih mah le inn in 10/1, thawhlawm le a Khrihfabu rian pakhat hmanh tlolh lo in Khrihfa sinak nunzia a langhter a herh. Cu bantuk in, Khrihfabu nih tubantuk kan tonmi harnak caan lio ah mah chungtel he i pehtlaihning a tuanvo kha chim duhmi a si.\nChungtel a simi paoh nih Khrihfabu lei in pumhnak caah Simcard rawnnak cu a phung si lo, kanmahte in kan i cawk ko lai an ti ko lai. Cheukhat nih Top-up pek zong ah a dang ah an hman lai ti ruah zong afawi. Mah bel cu mah le Pathian pehtlainak le dinfelnak ah aa hngatmi a si. Asinain Khrihfabu nih Online pumhnak caah bawmhnak cohlang, peknak nih Khrihfabu he ipehtlainak tuanvo ah siseh, minung thinlung ah siseh rian a tuan deuh hnga.\nChungtel chungkhar inn 800 a ngeimi kha inn khat ah 5000 Ks cio bawmh sisehlaw a dihlak 400,000 Ks a dih hnga. Cucu Khrihfabu pawl caah thilrit tuk a si lai tiah ka ruat lo.\nKhatlei in Khrihfabu nih chungtel pawl Online in an i pumh thiamnak ah, Online hmanning chimh, Internet Data cawkning chimh zong biapi pakhat ah aa tel ve. Online in pumnak caan ngeih kho ding ah Internet a hmang thiam lomi tampi an um men lai.\nCozah lei nih siseh, zatlang bu lei nih siseh, ngandamnak lei nih siseh phun tampi in Covid-19 dohnak ah chawva in siseh, bawmhnak in siseh tampi rian an tuan. Cu ve bantuk in Khrihfabu zong nih tampi a tuan ve. Abik in Khrihfa chungtel cio siaremte in le tlamtlingte in kan i pumh khawhnak caah a cunglei ka chimmi hi Khrihfabu cio nih tawlrel cio sisehlaw a va tha tuk hnga.\nA donghnak, Covid-19 zawtnak nih miphun, biaknak, mirum le mi sifaak thleidan lo in a kan tlak dih. Hi nih Pathian sermi minung aho paoh kan i tluk zia, thleidan awk kan si lo zia a langhter. Abik in Khrihfami kan zumh hneksaknak le Pathian he kan i pehtlainak ah hneksaknak pakhat zong a si. Hi lio caah Pathian he i hlat si lo in, kan i naihnak, Khrihfabu le pakhat le pakhat zawnruahnak a karhnak tu si ko seh.\nPathian lawng zeipaoh thil ti kho tu a si. Pathian nih himbawmnak kan pe ko seh. Vawlei, kan ram, kan miphun le kan Khrihfabu, pumpak cio himnak hmu hram ko hna usih.\nHi capar cu The Chinalnd Post ruahnak le pommi si lo in catialtu pumpak hmuhning a si.\nNext Ruat Set Ve Tuah Usih (Let’s Ponder)


Hi Ruang Ah Hin Kan Duh Zong, Duhlo Zong Ah NLD Nih Cozah An Tlaih Rih Ko Lai\nNa duh ah Cepa, duh lo zong ah Cepa\nNLD Cozah nih Chin state Chung ah party dang Hmunhma pek an i timh ti lo\n2008 Upadi ruang ah Kawlram uk nak cu presidential system a si caah, pyithong suh ah teinak vote a tam bik mi party poh nih, president tuan a si tik ah NLD party nih president cu an tuan than hrim hrim ko lai.\n2008 Upadi 261-262 ning thiam thiam in president nih minister pawl thim an si tik ah, president nih State minister vial te cu a thim than hna Lai.\n2015 lio ah khan ZCD party cu NLD he alliance (mahameh )a si caah, chin State chung ah hmunhma Rian Tuan khawh nak (decision tuah nak nawl) nawl pek ve an si, sihmansehlaw 2020 Pin lei ramser siam nak caah cun, NLD party nih chin state chung ah a dang party pawl ( Nawl ngeih nak) hmun hma pek an si ti Lai lo tiah fianter nak tuah a si cang.\n2008 Upadi remh a si hlan chung poh cu Party dang cu kan duh ah cepa kan duh lo zong ah cepa kan si cang, Party dang hi rian an tuan kho lo ti nak a si lo, an tuan khawh mi thil hi chimh awk tlak lo a si, lente celh lio i a leng lei in Kan aulen cu kan tha tu a ba ko lai, kuin chung tu ah hin lente a celh kho mi dirhmun kan si a herh. Ram na dawt tak tak a si ah cun kan dirhmun hi zohthan kan herh.\nCatialtu: Hrangtin Thang


Deuteronomi 2 (Deuteronomy 2)\nRamlak Ah Kum Sawm Li\n1“Cun kan i mer i Bawipa nih a ka chimh bangin Rili Sen lei hoih in ramlak ah cun kan kal i Seir Tlang cu ni tampi kan hel. *2:1: Nam 21:4 2Cun Bawipa nih a ka chawnh i, 3“Hi tlangram hi sau nawn nan hel cang; chaklei hoih in kal tuah u. 4Cun mi cu nawl pe hna law: Seir i a ummi nan unau hna, Esau fapa hna, an ram cu nan tan dengmang cang i nannih cu an in ṭih hna lai. Cucaah ṭha tein i ralring tuah u, *2:4: Gen 36:8 5annih cu va doh sual hna hlah u, zeitintiah an ram cu zeihmanh kan pe hna lai lo, keza kauh hmanh kan pe hna lai lo, zeicahtiah Seir Tlang cu Esau kha a covo ah ka pek cang. 6Nan eimi rawl cu an sinin tangka in nan cawkmi a si lai i nan dinmi ti zong cu an sinin tangka in nan cawkmi a si lai. 7Zeitintiah Bawipa nan Pathian nih nan kut rianṭuannak vialte ah thluachuah an pek hna; hi ramlak kaupi chung i nan kalnak hi a hngalh ko; hi kum sawm li chung hi Bawipa nan Pathian cu nan sinah a um i zeihmanh nan bau lo,’ tiah a ka ti. 8Cucaah Seir i a ummi Esau fapale kan unau hna cu kaltak in, Arabah lam kaltak in, Elath le Ezion-geber kaltak in hmailei ah kan kal.\n“Cun kan i mer i Moab ramlak lei hoih in kan kal. 9Cun Bawipa nih a ka chawnh i, ‘Moab cu awlokchonh hna hlah u, a tuk zong tu hna hlah u, zeitintiah annih ram cu co awkah zeihmanh kan pe hna lai lo, zeicahtiah Lot fapa hna cu Ar kha an co awkah ka pek cang hna.’ *2:9: Gen 19:37 10(Hlan lioah cun khika ah Emim mi an rak um; Anak mi hna bantukin mingan pipi, mi tam le misang pipi an rak si. 11Anak mi hna bantukin annih zong cu Refaim mi tiah ti an rak si ve, sihmanhsehlaw Moab mi hna nih cun Emim mi tiah an ti hna. 12Hormi zong hlan ah cun Seir ah an rak um, sihmanhsehlaw Esau fapa hna nih an pawnchuah hna i an hrawh hna i an umnak kha an rawlh hna, Israel mi nih Bawipa nih a cotermi hna ram cung i an tuah bantuk khan.) 13‘Cucaah tho u law, Zered varek cu hei tan tuah u,’ tiah a ti. Cu caah Zered varek cu kan tan. 14Cun Kadesh-barnea in kan i thawh i Zered varek kan tan tiang Bawipa nih annih sinah chiat a ser bangin, cu chan cu a ningpi in, cucu ralkap hna cu, riahhmun in an loh dih tiang, kum sawm thum le kum riat a si. *2:14: Nam 14:28-35 15Zeicaahtiah, an loh dih tiang, mibu chungin hrawh awkah Bawipa kut cu an cungah a um taktak ko.\n16“Cucaah ralkap vialte kha an loh i mibu chungin an thih tikah, 17 Bawipa nih a ka chawnh i, 18Nihin cu Moab ramri kha Ar ah nan tan lai; 19Ammon fapa hna ramri nan va naih tikah, annih cu awlokchonh hna hlah u, a tuk zong tu hna hlah u, zeicahtiah co awkah Ammon fapa hna ram cu kan pe hna lai lo, Lot fapa hna kha ka coter cang hna a ti. *2:19: Gen 19:38 20(Mah zong cu Refaim mi hna ram tiah ti a si ve. Hlan lioah cun khika ah khan Refaim mi an rak um, sihmanhsehlaw Ammon mi hna nih cun Zamzummim an ti hna. 21Cu hna cu Anak mi hna bantukin mi ngan, mi tam, le mi sang pipi an si. Sihmanhsehlaw Bawipa nih annih hmaiah a hrawh hna i an pawnchuah hna i an umnak kha an rawlh hna; 22Seir tlang i a ummi Esau fapa hna caah a tuah bang khan — annih hmaiah Hormi kha a hrawh tik hna ah annih nih an pawnchuah hna i nihin tiangin an umnak kha an rawlh hna. 23Gaza tiangin khuate i a ummi Avvim hna cu, Kaftor in a rami Kaftor mi hna nih an hrawh hna i an umnak kha an rawlh hna.) 24‘Tho u law, i thawh tuah u, Arnon nelrawn cu hei tan tuah u; zohhmanh, Heshbon siangpahrang Amor mi Sihon le a ram cu nan kut chungah kan pek cang hna; lak i thawk u law, raldohnak ah amah he cun i do u. 25Nihin ni hin, vanrang toi i a ummi vialte cungah nanmah ṭihnak le phannak chiah cu ka thawk lai i, annih nih nan thawngpang kha an theih lai i an ther lai i nanmah ruangah lungrethei in an um lai,’ tiah a ti.\n26“Cucaah Kedemoth ramlak in Heshbon siangpahrang Sihon sinah cun daihnak bia he lamkal ka hei thlah hna i, 27‘Na ram chungin ka lanhter tuah; lam lawnglawng kha ka zulh lai, orhlei ah siseh, kehlei ah siseh kaa mer lai lo. 28Ka ei awkah rawl cu tangka ah na ka zuarh lai i ka din awkah ti cu tangka ah na ka zuarh lai; 29Jordan ka tan i Bawipa kan Pathian nih a kan pekmi ram chungah ka luh hlantiang Seir ah a ummi Esau fapa hna le Ar ah a ummi Moab mi hna nih ka cungah an tuah bangin, ka ke in hei ka lanhter men ko,’ tiah ka ti. 30Sihmanhsehlaw Heshbon siangpahrang Sihon nih cun a ram chung cun a kan lanhter duh lo; nihin ni i a si bang hin amah cu nan kut chungah an pek hna nakhnga, Bawipa nan Pathian nih a thlarau kha a hahter i a lung kha a khonter caah a si. 31Cun Bawipa nih a ka chawnh i, ‘Zohhmanh, Sihon le a ram cu nannih sinah pek hram ka thawk cang; a ram cu nan umnak nakhnga, lak hram thawk tuah u,’ tiah a ti. 32Cun Jahaz ah Sihon le a mi vialte hna nih doh awkah an kan chuahhnawh. 33 Bawipa kan Pathian nih amah cu a kan pek i, amah le a fapa hna le a mi vialte hna cu kan tei dih hna. 34Khi caan ah a khua vialte cu kan lak dih i khua vialte cu kan hrawh cikcek hna, pa si hna seh, nu si hna seh, ngakchia si hna seh; pakhat hmanh kan taanter hna lo; 35caw le kan lakmi khua hna thil lawng kanmah ca i hranchaw ah kan i lak hna. 36Arnon nelrawn kam i a ummi Aroer in le nelrawn chung i a ummi khua in Gilead tiang, kan ca i a sang tukmi khua pakhat hmanh an um lo; Bawipa kan Pathian nih kan kut chungah an dihlak in a kan pek. 37Ammon fapa hna ram, mah cucu, Jabbok tiva kam vialte le tlangram khua hna, mah hna bel cu le, Bawipa kan Pathian nih a kan thlauhmi hmun paohpaoh kha, kan naih hna lo.


Nun Thap Ngam Dawtnak TakTak – THLIZIL THAWNGPANG\nNun Thap Ngam Dawtnak TakTak\nMay 15, 2019 Zohnuam Chin, Hmuh ning, Zohnuam\nChin miphun hi dawtnak a ngeimi miphun, midang caah nunnak pek tiang in dawtnak a rak ngeimi le nawl a ngaimi miphun kan sinak hi hnulei pu pa chan in tuanbia dothlat tikah a lang.\nTu chan ah kan zoh ahcun kan miphun le ram caah nunnak le sining pek in “Dothlennak” a tuahmi hna CNF/A kan ralkap hi ansi.\nSinain cu sinak cu philh in mah pumpak hloknak le miaknak duhah midang thiltha tuahnak a hmu kho lotu le midang palhnak le tlinlonak rumro coih in a aukhuang mi le a holh rel mi zong cu Chin miphun chungah an rak um ve hoi.\nHi nihhin Chin miphun kan rak ngeihmi lungput tha le Khrihfa nunzia a daw mi kan sinak mui a chiat ter tawn. Cu bantuk lungput le ruahnak angei mi hna khi nunnak pek le midang caah thatnak asi ahcun tiah aa pe ngammi hlan kan pupa hna nih hei hmu hna sehlaw zeitluk indah an lung a fah hnga. Hlanchan Chin ram ahcun Khuabawi le Ramuk in i uk mi kan rak si tikah an khua le ram a rak humhaktu an Bawi le caah nunnak pek le sining thap le an nawl ngaih hi an rak i harh baklo tihi tuanbia zoh tikah hmuhkhawh asi. Cubantuk lungput a ngeimi minung pakhat asinak kong tlawmpal ka hun tial lai. Cu pa cu Congthia khua mi Hlawnching phun asi mi Pu Hlawn Ung timi pa asi;….\nCongthia khua i ramuk Bawi Pu Za Hnok (Pu Za Hnok cu Congthia Zathang bawi Tin Kual hrin asi, Zahnok nih Liandul, Liandul nih Pakhu, Pakhu nih Tinkual II, Tinkual II nih Chiah Khar le Mang Cung) chan ahhin ngaleu zawtnak a tlun caah khuami tampi an rak thi. Cu Ngaleu zawtnak in thih tih ah Hlawnching (Hlawnching phun hi Congthia khua tlatu phun an rak si) phun Pu Hlawnung cu ngaleu zawtnak in thih tih in ramlak ah riahcawh rawnh in a va rawl. Can tlawmpal a rauh ah ngalei zawtnak nihcu Congthia bawi Pu Za Hnok cu a tlunh ve i a thi ding in a um cang.\nHi chan ahhin Chin miphun nih Khuachia le Khuavang biak chan asi caah Khuavang sinah an bawipa Za Hnok cah raithawinak an rak tuah. Cutikah Khuavang nih a phuan mi cu ” Hlawn Ung kha va au uh law Za Hnok lu rulh seh cuti lawng in Za Hnok hi a nung lai” tiah a rak ti. Cu bia cu thih tih ah a rol mi Pu Hlawnung an va chimh. Minung sinak in nangmah thi law a nih khi nungseh ti vun theih le siding cu a hartuk mi le lungfah tuk ding khi a si. Nain an Bawipa Pu Zahnok nunnak asi ahcun a ti i “Valii thing kha ka ruakkuang caah va sai uhlaw Zupu hun ka dap uh, ka rak tlung lai” tiah a Bawipa nunnak khamh ah a nunnak pek ding in biakhiahnak a rak tuah.\nPu Hlawn Ung cu a chimbang in a rak tlung i a tlun zan deilei ah athi taktak, cun Pu Za Hnok zong cu a dam taktak ve i Fapa a ngeih mi ah “Lian Dul” tiah aa sak.\nHi nih a langhter mi cu Chin miphun cu midang caah nunnak a pe ngam mi le dawtnak le upatnak a ngeimi kan si kha asi. Cu lungput le ruahnak ruangah nihin kum 30 leng CNF/A nih ram rian a tuan. Kan ram hriamtlai lakah a si fakbik le a harsabik Dothlengtu buu ansi. An caah zei hloknak le miaknak a umlo nain Chin miphun cah tuah an mah hmang in Pathian nih Chin miphun Vawlei kili a kan culter i nun khua nuam in kan um hna. Cu lioah annih cu ramtang ah tettiam le eidin reprailo he dothlennak an tuah. Mi cheukhat nih ral he i kahlo khi dothlennak puitling lo ah ruah loin soisel le dohdal an si.\nAn temtuarnak le an harnak le mipi an zawnruahnak kan hmu kholo. Dawtnak ngeimi “Vakok” kong chim ahcun kan hloptlo ngai, Nawlngaimi “Sia”(Chin miphun hmelchunh) kong hei chim ah le i uangthlar ngai fawn, dawtnak le nawlngaihnak le ngeih fawnlo.\nCucahcun Chin miphun nih kan philhlo ding asi mi cu Khrihfa kan sihlan in midang caah dawtnak in nun a pe ngammi le nawlngaimi kansi kha asi.\nCu sinak cu nihin i ramtang ah kum 30 leng nun har in Dothlengtu hna kan ralkap nih an zulh i cucu Vakok dawtnak, Tilim Sia nawlngeihnak le pupa ro asimi midang caah “Nun Thap Ngam Dawtnak” asi.\nCredit- Peng Hlawnceu\nPrevious Post:Ii Thawngh Tthan Dingah Ready Ka Si Cang By Laipa Pakio A Cawnnak Hi Rak Zoh Tuah Tihnung Bak Cang\nNext Post:Facebook Ah A Poi Tawn Mi Hna Thil TeTe\nFacebook Cungah Ka Uar Taktak Mi “Laipa Nih Lainu Sin Ca A Kuat” (14,975)\nLaimi Chungin Hlasak Thiam Muidawh Bik Minung 4 (3,002)\nVawlei Cung Minung 6 Million Leng Nih An Zoh Cangmi Chin Nute Hlasaknak (2,875)\nUS ah Tlangval UK Hrin Thang Cu Misual Hna Nih Meithal In A Nunnak A Liam (2,211)\nBreaking News: US, Indinapolis Ah Chinnu A Ruak In An Char (1,991)\nThinzar Wint Kyaw Nih A Chunmang A Phuan Cang Hih July 15, 2019\nSonghye Kyo Cu Ningzak Taktak In An Van Soisel Hoi Cang, Zaangfak Tuk A Si Ko July 15, 2019\nZeitluk In Dah Ningzak A Si Hnga, Van Ii Si Ter Ve Hnih July 15, 2019\nKim Ji-Won Nih Songjoong Ki Hi A Duh Maw Duhlo A Fiang Cang Hih July 15, 2019\nLainu Mol Kan Pho Tthan Hoi Ko Cang Ningzak TakTak Bak A Si July 15, 2019\nLai Gospel Hlasak Thiam Esther Van Hnem Sung Nih Hlathar Asak Mi : Video July 15, 2019\nSong Hye Kyo Nih Fa Nei A Rak Duh lo Nak Kong Fiang Taktak In A Chim, Hman Bak Ve July 15, 2019\nSongjoong Ki A Cuaituk ! Song Hye Kyo Nih A Pasal Ca Ding Paa A Thim Tthan Cang July 15, 2019\nKhah!Wutt Home Shwe Yi Le Nay Toe , Zumh An Um Bak Lo Nak Sai Htee Nih Chimmi July 15, 2019\nA Poi Kho Taktak Khi Asi , Hi Bantuk Tatiang In Thil Tuah Hna Cu July 15, 2019\nThinzar Wint Kyaw Nih A Chunmang A Phuan Cang Hih\nJuly 15, 2019 Zohnuam\nKawlram Actress Thinzar wint kyaw cu a darling mirang pa he an ii piat hlan\nSonghye Kyo Cu Ningzak Taktak In An Van Soisel Hoi Cang, Zaangfak Tuk A Si Ko\nZeitluk In Dah Ningzak A Si Hnga, Van Ii Si Ter Ve Hnih\nKim Ji-Won Nih Songjoong Ki Hi A Duh Maw Duhlo A Fiang Cang Hih


CHUNCHA A DAWIMI KHRIHFA SI LO IN By Rev. Dr. Lal Pek Lian – Lungtting\nCHUNCHA A DAWIMI KHRIHFA SI LO IN By Rev. Dr. Lal Pek Lian\nJune 13, 2020 admin@lungtting.com BIAKNAK, CHIN, ENTERTAIMENT, HOME, THEIHTLEI, Tuanbia 0\nCHUNCHA A DAWIMI KHRIHFA SI LO IN\nRev. Dr. Lal Pek Lian\nHBA hmurka nih hin Laimi zumtu hna a lam tampi in bia a kan ruah, a kan ton, hawikomhnak a kan ngeih khawh caah kan lung aa lawm hringhran. Hi calei rian ṭuannak hi Pathian nih hmang chinchin ko seh ti hi kan thlacamnak a si ve. Siaherh mi tete zong chimnak caanṭha kan hmuh caah kan i lunghmuih khun. Tutan ahhin kan zumhnak kha thlalang bih in hun i bih ta duak usih ti sawm kan duh hna i Chuncha kong ruah ti ding in kan sawm hna.\nTuanbia Ngeimi Kan Si\nLaimi kan van a ṭhat tuknak le kan thluachuahnak nganbik pakhat cu tuanbia a ngeimi miphun kan simi hi a si. Kan Bawipa Jesuh Khrih hi vawlei tuanbia ah tuanbia a ngeimi a si i Baibal ah record ṭha tein rel khawh a si. ABC, USA nih Laimi caah ramthar rian (mission) an kan ṭuan piakmi hi tuanbia a ngei bakmi a si. Tawn chommi a si lo. Laimi nih tuanbia a ngeih lawng hmanh si lo in biahrennak le biakamnak zong Khrih zumhnak ah a ngei vemi miphun ah Pathian nih a sersiammi kan si.\nBaibal kha kan chirhchan ṭha bik a hung si kho i Pathian nih a zohkhenh vemi miphun kan si tiah miphun hna lakah a lu a tung ngammi kan si ve. Tla bulbal in khua a sami, muihnak nih a ukmi miphun si ti loin, ning le cang a ngei i ceunak nih a hruaimi miphun kan hung si ve cang! Kum 100 leng ceunak nih lam a kan hruainak ah lunghmuihnak tampi a um bantukin ningzah mualphonak tete zong Satan rap ah kan i foih ruang ah kan ton ve ko. Kan tuanbia hmanthlak hi zohṭhan a herh ve lengmang.\nNoah Sin Biakamnak (Genesis 9:8-17)\nBuanchukcho in vawlei cu ṭawl a si lio ah khan Noah sinah Pathian nih chuncha in biakamnak hmelchuhnak a rak pek. Minung ca lawng hmanh si lo in thilnung vialte ca tiang in biakamnak cu a rak ser. Nihin ni tiang chuncha kan hmuh paoh ah biakamnak kong tuanbia kha kan lungthin mitthlam ah a cuang kho ve. Vawlei cu ti in a ṭawl ti lai lo ti kha a fiang. Chuncha cu a mui aa dawh hringhran. Zumhnak le lawmhnak mit in cuanh le bang ahcun aa dawh chinchin, dawh a tlinh. Chuncha a chuak kan ti lo i chuncha a kheu tiah Laimi nih cun kan ti. Ngakchia nih an hmuh ve tik ah aa dawh ngaingai i tongh le tlaih an duh tawn. “Ka pa, chuncha khi ka laak piak,” an ti ṭheu. Aa dawhnak kha aa dawh ngai dah kaw ti hrilhfiah hau lo in ngakchia hmanh nih aa dawh tuk ti kha an hngalh ko.\nKan Bawipa Jesuh nih a dawtnak cu kan thinlung chungah chuncha bang a kheuh khawh zungzal naklai “Bawipa Zanriah” sunglawi in biakamnak a kan tuah piak ve (cf. Jn. 13:1-35). A nun a kan hrawmhnak hi dawh a tling i lawmhnak in a khatmi a si. Cucu tuchan holh in kan chim ahcun “khamhnak” kan ti lengmangmi hi a si. Pathian nih a Fapa in remnak (reconciliation) lam kha a ser i cu remnak chungah cun umter a kan duh zungzal.\nSatan nih cu remnak cu hrawh a timh zungzal ve. Zungzal le zungzal an i tonnak hi minung kan lungthin chungah a si zungzal ve i Thiang Thlarau nih bia a kan khiahtermi kha Amah duhning in a si khawh ahcun kan thinlung chungah chuncha a kheu kho i Amah lungthin cheuhning a si lo ahcun chuncha a dawimi, zeitik hmanh i a va tlai kho in a tawng kho lomi ah kan nun kha a phan ve. Cohlannak kong ah minung kan biakhiahnak kha a rak biapi tuk ve i cu kan biakhiahnak cu Bawi Jesuh daihnak nih lam a hruaimi a si maw si lo ti hi a biapi tukmi cu a si.\nChuncha Dawi Hi Satan Fialmi A Si Ko Rua\nKhrihfami hi Khrih thisen thawngin kan nun ah chuncha a kheu vemi kan si. Aruang cu kan ti-hna a simi Khrih ah aa pehmi kan si caah kan thinlung chungin chuncha a kheuh khawhnak hi a si ve. Asinain chuncha kha a tongh in tongh khawh a si ti bantukin cawnpiaknak le cawlcanghnak (movement) phunphun kha kan lak ah a hung chuak ve. Baibal ah hrihhram fek le chirhchan ṭha ngei huaha lo in “thlarau nih a ka chimh,” ti bantukin chuncha dawi le tonghpi kha an kan timhpi peng.\nNgakchia bang, “chuncha tongh khawh cu zeidah a lawh hnga?” ti kha kan uar ngaingai ve i kan i relhlo karlak ah Satan rap ah mitampi kan i foih. Chuncha hi hmuh khawh cu a si ko nain tongh khawh a si lo kha kan i philh ter cio i a pingpang kan su len ko. Thantlang peng Tio le Tipi kap um pawl nih cun nihin ni ah an i fian tuk ve cangmi cu “Mizo ram lei in chuncha an rak kan dawipi mi hi cu a dik lomi a si,” ti hi a si.\nKan lungchung in a kheu vemi chuncha tu hi Thiang Thlarau theitlai taktak (cf. Gal. 5:22-24) a simi cu a si i cucu kan Bawipa Jesuh nih biakamnak in a nun a kan hrawmhmi a si kha lungpem cio a si ko cang. Cucaah cawlcanghnak (movement) tete hi Baibal ah hram a ngei maw ngei lo, Noah le Bawi Jesuh sin biakamnak phun a si maw si lo ti hi kan zoh ṭhan lengmang a herhmi a si. Chuncha ah kan thlalang i bih ṭhan hna usih ti kha hi capar tawite nih hun langhter a duhmi cu a si.\nJohan Cakuat Pakhatnak nih hin aa dawh tukmi chuncha kong a kan chimh peng. “Pakhat le pakhat nan i dawtnak ah Pathian dawtnak tling hi lang seh,” a kan ti. Khrihfa nun cu lungthin chungin aa semmi chuncha duhnung kha midang nih aa dawhnak an i hrawm khawh ve dingmi hi a si.\nTuanbia ah fek tuk in chuncha a ngeimi miphun ah Pathian nih a kan sersiamnak tehte kan ngei ko cang i, chuncha kha va dawi len kan herh ti lo. Kanmah thin lungchung tu ah a kheumi a si kha philh hna hlah usih. Laihla ah kan sak tawn bang: “Kamlo Chuncha Bang Kan Dir Lai,” timi hi uar bak ko hna usih.\nHi capar hi HBA Hmurka (Thla 3 dan ah voikhat @ Kumkhat voi 4 chuahmi) Vol. 18, No. 1 March (Vaute) 2020 i chuahmi chung in tar chinmi a si.\nJesuh Nih Adam Sual Aa Hrawm Ve Maw? (Rev. Hoi Cung Tum lehnak Video)\nSERMON 7:- CEF Online Thawngṭha Zarh 6 nak\nAdoniram Judson Tuanbia Tawi by Pastor Van Tling Thang\nPUMKHAT SINAK by Rev. Stephen Soe Paing


Mbappe Hi Ronaldo Bantuk A Si: Ibrahimovic – Chin 11 News\nMbappe Hi Ronaldo Bantuk A Si: Ibrahimovic\nPosted By: chin11news December 6, 2019\nZlatan Ibrahimovic nih a chim mi cu ruah phu ngaimi pakhat a hung si. Zei ko dah a chim tiah cu Kylian Mbappe hi a thatuk i, Brazilian hmaikal Ronaldo a lo tuk tiah a chim.\n‘EI Fenomeno’ tiah kan theih tawnmi, Brazilian superstar Ronaldo kha Europe ram chungah tuanbia thatha a tial ta i, Barcelona, Real Madrid, Inter Milan le AC Milan hrawng hi caan a hmannak hmun an si.\nBrazilian striker Ronaldo kha a chan lio Brazil cu World Cup laksawng a lak pi hna lai 2002 ah khan champion si khawhnak tuanvo ngaitu bik a si. Germany striker Miroslav Klose hi Brazil Ronaldo nak in World Cup ah kawl thun tam deuh um chun a si.\nBawlung tuanbia chim ah hin cun Ronaldo hi vawleicung footballer ropui hna lakah chim dingah aa tel zunglai lai. Zlatan Ibrahimvich zong nih Ronaldo cu a thangthat ngaingai i, Paris Saint Germain star he a tahchunh hna hi a si.\nTulio player lakah cun Kylian Mbappe hi Ronaldo bantuk bak a si i, a ngakchia cun kum 19 hrawng lawng a si rih caah a hmai lei caah ruahchannak caan tha tuk a ngei tiah a ti.\nBiatak tein a zuam peng ahcun a hmalei lam hi a tha tuk lai i, tulio nak in tih a nung deuh lai tiah a fiang. Kum 19 hrawng a si lio ah Vawlei cung bawlung chuih thiam hna lakah a tha pawl a si I, daithlan lo tein a zuam peng ding hi a herh tiah a ti.\nRonaldo bantuk bak in Kylian Mbappe hi kum 20 a tlin hlan ah World Cup title a lak cang I, a nih pahnih hi player tlik cak taktak mi an si pin ah kawl thun kho taktak mi an si ve a ti.


Thailand le Malaysia Tlawnnak VISA Sokning – Chin Community in Norway\nMay 16, 2011 ccn 0 Comments\nṬhal caan kan hun phan ṭhan cang, kannih Norway bantuk khuasik ram ah cun ṭhal hi kan i ngaihbikmi asi tawn. Vawleicung khual a tlawngbikmi ram hna lakah kan umnak Norway hi ai tel ve; Thailand, Spain, USA le ramdangdang ah minung tampi cu sianginn khar/riankhar lio ah tlawn vah cio asi. Ram dangdang zong ah inn hna an ngei i, tulio bantuk ah an va um naak tawn.\nThailand le Malaysia hi Norway ummi kan Chinmi caah cun kan tlawnbikmi ram an si lai tiah zumh asi. Aruang tampi aum ko lai. Minung tamdeuh cu, Norwegian Citizen kan si rih lo caah VISA sok kan herh tawn. Cucaah a tanglei ah Thailand le Malaysia ram hnih tlawn tik ah a herhmi VISA sok ning kong kan rak ttial.\nNorway a ummi na si i Norway rammisinak (Citizenship) na ngeih cang ah cun, VISA sok hau loin Malaysia le Thailand thlawn khawh asi. Norway rammisinak na ngeih lo ah cun, VISA sok a herh. A sokning fianternak a tanglei bantuk in zohkhawh asi.\nNorway citizen a ngei cangmi nih ni 30 chung (thlakhat) VISA hau loin um khawh asi, mahnaak tamdeuh um duh belte ah cun, VISA sok a hau. Refugee passport a hringmi ai tlaihmi hna caah cun VISA sok a herh. VISA peek tik ah ni 90 chung umnak nawl VISA peek tawn asi.\nVISA na sok tik ah a herhmi:\n1. Na passport ( A tlawmbik thla 6 a nun a herh)\n2. Na passport kopi ( Hmanthlak ai telmi cahmai le umnaknawl/rianṭuannaknawl cahmai ai telmi)\n3. Soknak fom catlap pa hnih\n4. Passport caah hmanmi hmanthlak tia pa hnih\n5. Vanlawng tiket kopi\n6. VISA soknak caah phaisa a dihmi zat ( a phaisa catlapin cakuatbawm ah rawn chih ding) [250 Kr, 1 April 2011]\nAcunglei a herhmi vialte tlamtling in na khawmhkhawh hnu ah, cakuat bawm in ṭha tein hmunkhat ah na rawn lai, a himbik lai tiah na ruahmi cakuatnak phun na hman lai I, atanglei address ah na kuat lai.\nSilole hi phone in chawnh khawh an si: +47 2212 8669, +47 2212 8670\n1. Thla 6 nungmi passport le passport kopi (hmanthlak ai telnak catlap zawn le umnak nawl cahmaipawl ai telmi)\n2. Passport caah hmanmi ai lomi hmanthlak pa hnih\n3. Rianṭuannak, sianginn kainak tibantuk nih na kong ṭialnak (rian a ṭuan, sianginn kaimi asi tibantuk), nangmah nih na ngeihmi rian (company) a ṭuanmi na si ah cun, rian ngeihnaak lisen na langhter chih lai.\n4. Malaysia lei in an sawmtu a um ah cun, sawmnak ca na telh chih lai. An sawmtu kha Malaysia minung asi ah cun, a ID card kopi le ramdangmi a si ah cun a passport kopi hna kha sawmnaak ca he cun tanzung (embassy) ah fak in kuat chih ding.\n5. Thla 3 chung phaisa lutnak a langhtermi bank phaisa lutchuak catlap (Malaysia na um chung phaisa hman ding na ngei ko ti langhter naak caah a herhmi asi)\n6. Kirṭhannak vanlawng tiket kopi\n7. VISA fom pa 2 kha tling tein na phih ding lai i min na thut hnu ah a tanglei address ah na kuat hna lai.\nEmbassy phone chawnhnak: + 46 87917690\nDownload Malaysia VISA form\nPrevious Previous post: Ramdangmi Caah Rian Kawlnak Website\nNext Next post: Anhringhnah le Thlaithei Hna ah Hmuhmi Zawtnaak Thar


Mr. President le Firs lady nih USA mipi, “Coronavirus” zawtnak a ngei mi le thimi chungkhar caah thlacamnak an ngei piak hna\nA sunglawi tak tak, President Trump le First Lady nih USA ram le mipi an dawt ning hi cu uar um tak tak. Mah bantuk in ram le miphung a dawtmi President le Lady an ngei mi hi cu USA caah cun thluachuah sunglawi tuk mi asi\nPresident Donald Trump, Melania Trump le Pathian rianttuantu nih “Coronavirus ruangah harnak a tawn lio mi le a thi cang mi chungkhar caah fakpi in Pathian sin ah thlacampiaknak an ngei. Mah caan National Day of Prayer an ti mi ah hin, The White House Garden ah tuah a si. Zumnak dang dangah rian ttuantu hruaitu hna zong an tel ve.\nPresident Trump nih, “Mah coronavirus ruangah mual a kan liam tak cang mi hna kan philh hna lo, Thil tampi kan sung. thlarua thawngtuk mi, mi tampi le chungkhar tampi sin ah thinak a phan tertu hi kan philh lai lo. Fakpi in kan nih zuam chin lai. Tei caan kan ngei hrim lai. Dailo in kan doh peng lai i, mah kan ral nih a kan tei hrim hrim lai lo’ tiin a chim\nPastor Paula White, Trump Evangelical Adviser, / evangelical advisory board nih Bible a rel i, Bible a rel hnuah bia chimnak angei chap. ‘no more delays to the deliverance of covid-19. No more delays to healing and a vaccination. No more delays to restoration to this great nation.’ Source- The White House\nBe the first to comment on "Mr. President le Firs lady nih USA mipi, “Coronavirus” zawtnak a ngei mi le thimi chungkhar caah thlacamnak an ngei piak hna"


KIA nih ralhrang motaw cu ceilak in bom a puah ruang ah ralhrang tam ngaingai an thi – Chintanbo\nKIA nih ralhrang motaw cu ceilak in bom a puah ruang ah ralhrang tam ngaingai an thi\nTanaing khua in a chuak mi thilphor lemcang motor in ralhrang phu motor pakhat cu KIA nih bomb in an puah an motor a rawh lengah ralhrang tampi an thi.\nKachin ramkulh Tanaing(တနိုင်း) khua in Tayung khualei ah kalmi thilphor lemcang ralhrang minung 30 hrawng phortu motor cu Kachin ralkap nih nihin September 16 chun suimilam 12:00 hrawngah bomb puah hnawh in an doh hna caah ralhrang motor cu a rawh lengah motor cungah a ummi ralhrang hna zong an thi lai tiah Kachin thawngzamhnak nih a langhter.\nKIA nih bomb puah hnawh in an doh h a hnu ah, ralhrang phu hna nih cuka hmun pawnghrawng ah hriamngan le hriamhme hmang in an duhnak hmun poah an kah tiah theih a si. Tayung khua ah ralhrang phu minung 200 hrawng nih umhmun an khuar, kahdohnak tuah lo ding in khuachung um biaknak lei hruaitu hna sinin KIA sin ah thawngthanh ter an si tiah Kachin thawngzamh nak nih a langhter.\nRalhrang phu nihcun ”PDF nih an kan kah tik ah Battalion kip in ready te’n um ding in an ralhrang pawl cu nawl an pek hna i Nu ralhrang zong hriamnam tlaih in raldoh ding ah nawl chuah asi” tiah People’s Soldiers nihcun a langhter. Cun Nu ralhrang pawl raltuk ding in hman a timhmi hi raltuk phung buar a si caah nu ralhrang nih an al hrimhrim awk a si ti zong an langhter chih.\nCu lawng siloin ram pumpi huap in inn hlangmi cazin lak hna i a ran khawh chung in cunglei ah kuat ding timi nawl zong an chuah. Hi kong hi anmah ralhrang chung thirhri(ceenaan) chung in nawl an chuahmi asi tiah CDM tuahtu ralkap nih dirhmi ”Mipi ralkap ”( People’s Soldiers) nihcun a langhter. Crd; The Chin Post\nMizoram lei nih Tio Tiva kam ah Lai ralzam donnak ding ah hmunhma an ser cang


Siahngakchia Kum 22 Cu Hman A Thlaknak Ah University Bell Tower In A Tla I A Thi – ZINGHMUH NEWS\nSiahngakchia Kum 22 Cu Hman A Thlaknak Ah University Bell Tower In A Tla I A Thi\nUniversity siahngakchia Sydney Paige Monfries kum 22 mi cu pe 40 (feet) tluk sang mi university bell tower in Instagram caah hman a thlaknak ah a tla i a nunnak a liam. Kum 22 Sydeny Paige Monfries cu a sianginn kainak NY i ummi Fordham University campus, zarhpini zinglei nazi 3am i thil ttihnung cang hnu ah hin a umtuning (condition) hi ttih a nung ngai ngai. Zumhning ahcun Sydney nih hin student hna an graduate deng cang ruangah hin hman thlak ttihnung thlak i instagram i chiah a\nduh caah hin a thlak tiah an zumh, asinain journalism lei i siahngakchia Sydney nih hin Keating Hall clock tower ah instagram ca i hman a thlak nak ah hin ruah lo piin a nal i a tluk tikah a nunnak a liam. Sydney sianginn hna nih Sydney hi mah a tlak hn hin a\nnunnak a liam cang tiah zarhpini ah khan a chungle sinah ca an kuat hna. School President Josep McShane nih tihin a ttial: “Mah thil cang mi hi lung rawk ngai a si, Fordham College i siahngakchia Suyney Monfries cu Keating Hall clocl tower in zinglei ah a tlak nak ah hin a nunnak a liam,\n“kan thinlung le kan lungrawhnak vialte Sydney nu le pa le a chungle sinah kan pek, mah hi khuaruahhar sung a si an ngaihchiatnak kan in hrawm pi hna. Fordham University hin Sydney a dih deng mang mi zong a si natein a karlak ah a nunnak a liam caah hin kan university nih hin a rannak in a University Bachelor Degree zong a nu le pa hna sinah kan rak pek te lai.” tiah a ttial.\nKum 322 a si mi Dave barn Yard Barbecue rianttuantu nih “amah cu a hawi le hna he an um tti, ka roommate pakhat kha a pawng ah a um ko cun kan senior hna nih tower graduate hlanah hman thla hna u sih an ti i kal an duh tiah a ka chimh” tiah a chim.\nDave chimning ahcun, ‘Sydney hi tower in a tlak lio ah hin ka hawipa cu a pawng ah a um ko, tiah a chim cun “Sydney hi a tlak hnu ah hin “a lu aa khawng i thaw a dawp kho lo” tiah a bia a chap. Mah tower hin Sydney a tlak hnu ah hin tower hi an khar cawlh. A chungle hna zong nih fak piin an tuar.


CHRO nih NUG a cohlannak kong cathanh chuah » The Chin Express\nCHRO nih NUG a cohlannak kong cathanh chuah\nChin Human Right Organization (CHRO) nih CRPH hruainak in dirhmi Rammi Lungrualnak Cozah (National Unity Government – NUG) cu kan cohlan tiah April 17 ah cathanh a chuah.\n“NUG cu mipi lungtlinnak in a hungchuakmi a si. Khat lei in upadi ning loin a rak kaimi ralkap hi cozah ah a ruatmi zong an um ve.\n“Hi pahnih kar ahhin NUG cu mipi caah rian a ttuan i minung covo, democracy le federal theipar a chuah ter khomi cozah a si lai tiin kan ruah caah kan cohlannak hi a si,” tiah CHRO leiin Salai Za Uk Ling nih a chim.\nCHRO nih cathanh a chuahmi ah “NUG ah rianttuan dingin riankhinhmi pawl lawmhpinak le miphun kip, biaknak kip le ramkhel rianttuan dihlak nih mi a that cuahmah mi ralkap thlak khawh nak dingah NUG hi ttanh cio hna usih” ti zong aa tel.\nSalai Za Uk Ling nih, “Sinain, NUG nih a ruah herh ngaimi cu a hlan cozah pawl nih cun miphun hme/tlawm namnenak kha ttha tein a tawlrel lo. A cung vuan lawngin a tlangtlak.\n“Tha tein an zohfel lo ruangah atu bantuk in ralkap nih uknak an lak khawhnak zong hi a si. Cu caah, NUG cozah nih cun ttha tein hlathlainak tuah i a hlan lio palhnak vialte kha remh dih dingin atu hi caan tha a si tiin ka hmuh” tiah a chim. – Khonumthung


A Mak Kho Taktak! A Chimning In A Tuahmi President Donald Trump! – Chin 11 News\nA Mak Kho Taktak! A Chimning In A Tuahmi President Donald Trump!\nPresident Trump nih Virus khamhnak si cu 2020 kum dih ah serchuah ding in May 15, 2020 ah a rak chim. A chim ka ah a si kho lo ding in media tampi le sii lei expert tampi nih an soisel. Asinanin a chimning tein an serchuah taktak.\nAsinain Democrats nih cun President Donald Trump chan i virus khamhnak sii serchuah cu a duh lo. Donald Trump credit pek loin Joe Biden tu credit pek an duh caah a si ko.\nPresident Donald Trump hi minung a si ve caah a tlamtlin lonak tampi a um ve ko lai. Asinain a biakam le a biachim ning bantuk in a tuah zungzal mi President a si timi cu a tuahsernak nih a langhter. Catialtu: Salai Lairamthang\nRelchap Dingmi: 1. Tax a kai lai i company pawl rianttuan kho lai lo. Obama chan lioah ramdangah US company tampi an thial lai. Rianttuan ding ngei lo unemploment a karh taktak lai. Entry level rianttuan pawl paycheck voikhat ah tax $70-$100 pek a hau lai.\n2. Riantuan awk ngei lo an karh tuk lai i mifir le damiah an karh tuk te lai. BLM buainak in Palik nih misual action lak khawhnak tampi an chuh hna lai. U.S ram cu misual pawl nih zalong taktak in thilsual tuahnak ah an hman cang lai.\n3. Lesbian, Gay, Bisexual, Trasgender, Queer (LGBTQ) pawl duhpoah i an umnak hmun le ram ah ai cang lai. Tleirawl tuah sualnak tuah duhnak lungthin a ngei lo mi hmanh nih sual tuah duhnak lungthin an ngei dih cang lai.\n4. U.S cu Sadom le Gommorah lamthluam kha an zulh colh lai. Nu le nu pa le pa duhtawk sual tuahnak rampi ah ai cang dih lai. Muipadap ah lam a zawh mi bantuk an si lai.\n5. Stocks market control an ngam lo ruangah China kut cungah stock share tampi a phan dih cang lai. U.S bank pawl 401(k) retirement kong ah an buai duh te lai.\n6. Non profit organization (501(c)3) tiang tax lak an timh ruangah Khrihfabu, mibawmchan tu company tampi tax a pek ter dih hna lai. Khrihfabu hna cu biatak tein caawlcang kho lo ding in a tuah dih hna lai.\n7. Israel he pehtlaihnak a chah dih cawlh lai i U.S.A thlawchuahnak hrampi Israel cu Liberal pawl nih an hrawh dih lai. Nangmah thlawchuah an pe tu cu thlawchuah ka pek hna lai i, nangmah an thangchiattu cu ka thanchiat ve hna lai(Gen 12:3)\n8. Trump nih cawlcang kho lo in a tuah mi (terrorism) pawl cu biatak tein an cawlcang tthan lai. vawleicung ah ISIS ralhrang pawl biatak tein an chuak thluahmah tthan lai. Mah pawl hna nih an ni tinh cem mi cu Khrihfa mi thah dih i vawleipi uk dih an ni tim lai.\n9. Politician pawl lungthin ah ruahnak ttha lo a chuah ter dih lai i fair and transparent election le ram dawtnak taktak lungthin a nei mi an tlawm tuk te lai.\n10. Miphun thleidannak ( Midum, mirang, misen) a um lo timi an kalpi tuknak ah mah miphun cio tanh le dirpi duhnak lungthin a chuakter dih te lai i khat le khat kar ah kahdohnak fakpi a tlunter dih te lai. Sualnak phunphun a chuakter dih lai i lainawnnak fakpi a chuahter dih lai.


Hakha-Thantlang Fanu Fapa Vialte Hna Sin Cakuat – Chin 11 News\nHakha-Thantlang Fanu Fapa Vialte Hna Sin Cakuat\nPosted By: Chin News March 17, 2020\n(Laiholh lawng nih AA le Kawl ralkap a tei lai, Sal lungput ngeimi nih cun Lai Miphun sang bik kan si ti bantuk hi an ning an i zahter ti si. A poh lo an ti, ti si)\nHakha-Thantlang kan ti lai maw, Lai fanu fapa hna hi Chin-Kuki-Mizo vialte fonh ah a Lai bik ah ummi kan si. Curuangah Lai Miphun kan sinak zong hi a rak si kho. Phun dang chim ahcun Central miphun kan si. Bahu miphun kan si. Miphun dang caholh zong a tlawm bik thongkhat cu aa cawm kho ding kan si. A cung i “central ke Bahu” hi kan cawm cia mi an si. Mah bantuk holh cawm hi doh ding a si lo. Kan holh than cho nak le nunnak tu a si deuh. Laiholh si lomi rumro holh tu kha doh ding cu a si. “Apawte,ka pawte,a cacapa cicicaca cha” tiah holhtheihlo bantuk in a holhmi zong kha Bible Holh theih lo nak in doh deuh ding khi a si ning tak ahcun a si cuh.\nHolh cawm kong ahcun Mirang le bang nih cun Kum thong a rau cang mi ah khan an rak pemh diam cang. Nain Laimi cheukhat Laiholh ka țanh bak ve a timi nih tu ni tiang ah an pemh rih lo. “Siikan” ngeih herh van ti ning law, Laiholh ka țanh a timi cheu khat nih cun “Siikaan” cu zei dah si? Laiholh si țung lo ti i, van sawi kha thiam bik ah an ruah. Laiholh ka țanh ti țung ah Laiholh hmanh na thiam lo hi an ka ti tawn. “Siikaan” cu Laiholh in zei a si kun ka ti hna i” pakhat le pakhat an holh lehmi aa dang dih. Nundawh ti na, ningcang tlai ti na, a phunphun cun an van leh nain an ‘poh’ lo ngai. A fuh lo tak khi a si. Kha bantuk kha hruh țanh a si i, keimah ka țanh daan hi fim țanh a si. Mizo biafang tiang hmanh in pakhat hnih cu Laimi lak ah a leng cang mi a si ahcun ka hman tawn. Cawm thiam hi a herh ngai.\nHakha-Thantlang hi mi van chia taktak kan rak si nak a um. Cu cu kan Van chiat ruangah si loin a vanțha bik kan sinak a hman kan thiam lo. Lai tuanbia thok ri in Chin-Kuki-Mizo vialte lak ah a rak Lar Bik kan si, a thawng bik le upat bik mi kan si. Hakha Khua chungah Mizo nih an Mar tawdau in Holh timi cu mang hmanh ah rak manh ngam lo ding khi a si. Kan mah Lai pawl tu cu, MIZO Mar khua nganngan ah duh tawk in tlang a rak khawngmi kan si.\nCu kong cu um rih seh law, Kawlram he kan i peh tik zong ah Chin phun tenge vialte nih Hakha Laiholh thiam cu an rak uar tuk. Peng tam pi ah tlangholh zong a rak si. Kawl bantuk in ruru hranghrang in kan rak tuah hna lo. Thawngtha mei kan va phorh hna. Kan dawt hna, kan cawisan hna, a si nain Kawl nih Ralkap thazaang bochan in Hakha Laiholh a rak Lar nak vialte ah khan țhennak thlaici an tuh ciamman i, a kho colh ko. Fungfek he, kut tum he an den ciamman hna i, cu tluk fak in a hrem tu hna Kawlholh cu a dawtu hna Laiholh nak in a let zakhat in an upat deuh cang. An uar deuh cang. Hakha Laiholh thiam a herh lo.\nZei ah dah kan hman lai an ti cang. Hakha Laiholh doh kha phun țanh bik le thiam bik ah a relmi Laimi an um hna. Cu Caah cun Hakha-thantlang vialte zong sual zia kan thiam herh ve cang. Lemnak in Holh hi rak karhter khawh a si lomi ah aa tel rua. Mizo nih Mar tawdau holh an larter mi zong khi lemnak in si loin ruru hranghrang in cawlnak in a rak si. Kawl holh kan uar tuk mi zong hi Kawl pawl an i țhatter le lemnak ruangah si loin ruruhranhrang ruang tu ah a si. Hakha le Thantlang khua bak ahcun Ruruhranghrang hman a herh diam cang khi a si. Laiholh in a holh lomi paoh met caan a nai cang hih. A thin ka phawh ngai mi nan um lai nain lem khawh cu pei nan si lo cu. A chuih in chuih lawlaw kan duh leh hna hih. Nan fa le chan ah Laiholh holh lo ahcun Ningzak le zahthlak taktak ah chuak ding in a ser fawi tuk.\nChin Miphun vialte lak ah cu hlan vialte lung nem bik kan si. Peng dang vialte daw bik tu kan si. CNA tiang in an i fimter tuk ruang le țhat ter tuk ruang ah Hakha-Thantlang fa nih cawm mi an si nain an Ralkap lak ah Laiholh an lar ter lo. Kum nga kum ruk um cang mi hmanh nih “Rawl Na Ei cang maw? Ti hmanh fiang tein an chim thiam lo. Ka tial cia a si caah za rih seh hi kong cu mu: tikah… Kan i țhatter tuk mi le fimter tukmi vialte kha kan Ram bitnak lawng si loin Kan Limhaang zornak ah a cang cang. A ngai ngai ah Vawlei Cung Miphun thong tam tuk um nak ah hin Capital Holh pei Tlangholh si dih ko cu.\nFalam pawl nih heh tiah Capital holh tlangholh an hman lo nak Ram lole State um hnga maw tiah Google ah an kawl len nain an hmu țha kho lo. A zei a si hmanh ah Laiholh hi tlangholh ding caah Van lei in khaukhih mi a rak si. Cucu a kaungțhe phaw kan herh. A tak in canter kan herh. Halkha Holh le Ral hro nak timi phung thluk kha zapi hngalh a si. CNA zong ah Hakha Holh te kha țha te le fek te in a ho mithmai hmanh zoh loin rak hmanmi siseh law, AA vialte hi hro-chawih dih an ngah cang lai.\nNain Ralhronak holh cawisang loin țihhrut holh tenau le kawl holh an uar tuk ruangah Caw eek pon lak ah an pil dih cang. Laiholh a hmangmi le a pommi lawng nih a țhar in Ralkap derh i, Ralhro nak ah kan Pupa nih an rak hmanh mi Holhpi kha a țhar in kan larter a herh lai. Cutikah cun a lulu bak in Chin unau dang zong nih an upat țhan lai. AA zong kan tei hna lai. Laiholh lawng nih AA a tei lai. Laiholh lawng nih Kawl ralkap a tei lai. Ka cabia a dotu pawl nih nan theih ding ahcun nan techin fapar nih cun nan mah nakin ka cabia hi a let zakhat in an uar deuh te lai.\nNote: zapi nih Like duh ruangah ka țialmi a si lo. Fak duh ruangah a si fawn lo. Like duh le Fak duh ahcun midang vialte nak zong in a let zakhat țial ding ka thei deuh rih ko. Cupin ah bia-nem bik hman zong ka thiam bik rih ko. A thin khenh mi an um lai zong ka theih ko. Ka chim lomi ka theih cia mi tam tuk rih. Nain mah hi cabia bantuk hi zapi nih cun an Like lem lo nain Lai phun țanh tak tak nih cun an uar bik mi an si. Phun țanh pawl caah rawl bantuk a si. Lai miphun damnak cabia a si. A tuchan ah do tu an um hmanh ah hmai lei chan ahcun zapi nih History bantuk in an cawn lawng si loin an ciah te ding khi a si. Ka cabia pakhat chung lengmang ah hin Fimbia le theihtlei an um zungzal.\nCredit: Siang Bawi


Joe Biden a lawmhpimi cu hivialte minung 75,000,000 VOTES hi ahmu hna lo maw a cawnglawmhmi a tuantuk rih a ti – The Cherry Par\nJoe Biden a lawmhpimi cu hivialte minung 75,000,000 VOTES hi ahmu hna lo maw a cawnglawmhmi a tuantuk rih a ti\nThawngpang Thar December16 Georgia Cu Trump Nih Atei Lai. Thawngpang ka theihtawk kan hrawm ve hna. Georgia ah vote an tlaknakah Joe Biden nih a tei ti a rak si. Atu cu vote a dik lomi kum 18 tang minung thawng 60 cu a diklomi a si caah, khirhthan asi cang an ti. Kumtlinglo mi an si an laknak bik hi Driver licence a si lai an ti. Kum 16 in cun motor mongkhawhnak le Licence ngeihkhawh a si cang caah a bikin hihna ah hin lak a si lai an zumh.\n← President Donald Trump Nih Min Ka Thut Colh Lai A Ti Cang\n𝐄𝐥𝐞𝐜𝐭𝐨𝐫𝐚𝐥 𝐂𝐨𝐥𝐥𝐞𝐠𝐞 𝐡𝐞 𝐏𝐞𝐡𝐭𝐥𝐚𝐢𝐢𝐧 𝐂𝐨𝐧𝐠𝐫𝐞𝐬𝐬 𝐚𝐡 𝐁𝐮𝐚𝐢𝐧𝐚𝐤 𝐓𝐮𝐚𝐡 𝐥𝐨 𝐃𝐢𝐧𝐠𝐢𝐧 𝐌𝐜𝐂𝐨𝐧𝐧𝐞𝐥𝐥 𝐧𝐢𝐡 𝐆𝐎𝐏 𝐩𝐚𝐰𝐥 𝐑𝐚𝐥𝐫𝐢𝐧 𝐚 𝐏𝐞𝐤 𝐡𝐧𝐚 →


Awṭha Esther Dawt Chin Sung A Rock Chih A Angki Leng Man Faak Ngaimi Tiang A Hlonh-Video – Chin World News Evening\nMarch 14, 2020 March 14, 2020 Salai Van Music and Videos\nLaimi tuanbia ah a um bal lomi Myanmar Idol Season 4 a hmuhpiaktu le tuanbia dawhte a kan ṭialtu awṭha Esther Dawt Chin Sung cu atu hi Australia ah (Australia BUSHFIRE Appeal Relief Concert) Concert an ngeih liopi a si. Tutan i Concert an tuahmi hi zeidang ruangah si loin naitan i Laimi tampi umnak Australia meikang harnak tuarmi hna caah tiah hi concert hi an tuahnak a ruang cu a si.\nCu concert ah cun kan farnu awṭha Esther Dawt Chin Sung le kan nau Benjamin Sum he hlasaknak ngeih dingin an sawm hna. An i nuam taktak, an video zong kan zoh in kan hmuh cio cang hna lai tiah ka ruah. An concert tuahmi zong a hlunghlai i atulio zawtnak ṭihnung Coronavirus zawtnak a um liopi a si ko nain, mipi an tam ngaingai.\nTutan i kan nau Esther Dawt Chin Sung a hlasak cu voidang nakin a thiam khun ruah tiah ka ruah. A thiam kho taktak. A angki leng tiang a phoih i biatak tein a hun cawlcangh cu zoh cim lo bak khi a si. Kan naunu Esther Dawt Chin Sung hi a hlasak lio zoh a nuam khun. Aruang cu amah hi a thil tuahmi ah i biataknak a ngei. I biataknak he ahun cawlcangh cu zoh a dawh hringhran ko.\nMipi huham nih a hnursuang lo i, amah cawlcangh le umtu hoiher nih mipi lilatu a ip lehlam hna. Cucaah Ether Dawt Chin Sung hlasak lai cu kan ingaih tuk tiah cheukhat nih an chim pah len. Tutan a sakmi zong rak ngai ve hmanh! A thiam kho taktak, a cawlcanghning zoh a dawhning le duh a nun khawhning cu uar a um a ko.\nA video hi ka hi rak hmet law zoh khawh a si.


RAK KAN LAWMHPI CIO UH MP SIAMI THAWNGIN A SI KO – The Chinlung Post\nJuly 11, 2020 admin Chin 0\nLetpanchaung caah cun tukum 2020 hi a sunglawituk mi chinchiahtlak taktak le lawmhnak lawngte in akhat. Lepanchaung hi inn thonghnih renglo a si i, pawngkam khua he cun inn thongthum renglo a si. Furpi a chuah caan ah hin damlo zawtfah siseh accident tibantuk, Cun zan ah damlo an um caan ah thinphang ngai arak si tawn.\nTilian a chuah caan ah kum 1900 ah rak tuahmi Vaphai hlei hi a rawk lengmang i, Nanchaung le Aungminta hlei zong a rawk lengmang thiamthiam. Cupin ah Chantagyi le Sakhangyi karlak zong Tilian nih akham tawn rih i, Yazagyo sizung kalnak ah ti le hlei a rawk lengmang rih caah thinphan dailo asi tawn.\nDemocracy cozah thar ahcun kan vote pakhat nih thil ati khawhmi thawng in atu ahcun Letpanchaung khua cu Bloc kan vun hmu cang i, Sizung sak hlan ah damlo zohkhanhtu dingah Sibawi kanmah Block caah cozah nih an vun chiah. Atu ah kan MP afeltuk mipi zawn aruat taktak mi Pi Siam thawngin sizung zong sakpiak ding kan si caah lawmh a umtuk hringhrang.\nLetpanchaung zong duh sahtete in kan harhmi cu Pathian a thatnak thawngin Cozah nih akan tuahpiak thluahmah. Hihi zumtu vialte hna thlacamnak thawngin asi ko lai. Zohkhantu MP a feltu mi kan ngei i, khuakhang laireltu khuabawi siseh upa miding fel hna zong tampi kan ngei rih hna.\nKan harh taktak mi Tahan le Letpan lam zong Metal Road a si cang i Zingchiar bazar kalnak hi hmunli ah kan ngei cang i, High School kan ngei rih. Matric Exam khawhnak hmun zong a hung si cang. Cun Letpanchaung Bloc zong tukum ah pek kan si rih. Kan khua ah aa kan umpi tu sibawi zong kan ngei cang. Culawng siloin Sizung sak dingin biachahnak tuah asi rih. Kan van atthatuk ee.\nCun current zong kan ngei dengmang cang atu hi an thok cuahmah lio asi. Group chungtel vialte hna zong nih naa kan lawmhpi hrimhrim ko lai tihi zumhnak ka ngei. Keimah Peklawmi Nu. (CSM)


Jerusalem ah sunglawi ngaingai in… – Van Arfi Bangin Ceu\nA: Jesuh cu, Jesuh cu\nB: Bawi asi, Bawi Asi\nA: (Bawipa min in a rami cu)2\nB: Thangtthat si ko seh, thangtthat si ko seh!\nTiin, kan hngakchiat lio ah Thantlang khua chungah thinghnah i ken in kan rak au tawn. Philh awk a rak ttha lo, kan rak i nuam taktak. Cu ti kan rak tuah cu, kan Sunday School Saya/Sayamah te nih Bawipa Jesuh Jerusalem khua ah sunglawi taktak in a rak luh i, mipi hna nih an rak don lio caan kha theih hna seh ti duhsak nak in a rak kan tuah pimi a si ko. Ka hngakchiat lio ahcun a tuanbia tiang lawng ka rak theih, sihmanhsehlaw tuni ahcun sunglawi ngaingai in Jerusalem khua chung ah an don mi Jesuh cu pumpak hrimhrim in ka theih cang caah, a tuanbia ruat tthan lo in ka um kho ti lo i, chim lo in ka um kho ti lo i, rel lo in ka um kho ti lo, zeicahtiah ka caah nunnak a si.\nAw.. Minung hi kan va mak hringhran dah ka ti. Kan thinlung hi a va zer hringhran dah. Israel mi pi lawng an si hrimhrim lo, keimah pumpak hrimhrim zong ka si. Chikhat ah ka thangtthat i, chikhat ah ka hlawt colh tawn. Israel mipi hna nih cun, an puan kha an phah i, thinghnah kha an khiah i a kalnak lam ahcun an phah piak i, an thangtthat i, “Hosanna! Bawipa min in a rami cu Pathian nih thlawchuahnak pe ko seh. Kan pu David pennak a ra liomi cu thluachuahnak hmu ko seh! Hosanna! A sang bik van ah khin Pathian cu thangtthat si ko seh” tiin an thangtthat i, upatnak an pek, sihmanhsehlaw ni hnga hmanh a rau lo, Amah cu kan thei loh an ti i, an cil an chak i a mit an huh i an bengh i, an sertsat i, an nihsawh i, “Vailam ah tah ko” tiah an au i, chiat an serh i, an thah. Israel mipi lawng si loin, kanmah hrimhrim zong nih, kan Khamhtu le kan Bawipa Jesuh cu atu le atu in kan nun ah kan hlawt tawn i, zei kan rel lo i, a min kan chiatter i, kan ke tang ah kan chiah lengmang ko.\nNan ruat tawn cio dek maw? Kan Bawipa Jesuh kha Jerusalem khua i, kha ti sunglawi ngaingai in a va luh ahkhan ai nuam hnga dek maw? Cu ti thangtthatnak a pe cuahmah mi minung hna nih a rauh hlan te ah an hlawt dingkha ai theih tuk ko. Kan Bawipa Jesuh cu kha mi hna he hmunkhat i um tti cu a nuam a ti bal lai loh. A rau lo, Jerusalem ahcun a lut i, zaan hmanh riak lo in, chikhat ah Bethani khua ahcun a kir tthan colh.\nKhrih ah ule nau hna, a thar in ruat tthan hna usih tiah kan sawm duhmi hna cu, kan sin i vel ngeihnak he a rak i langhmi Bawipa Jesuh cu nang le kei nih teh zeitindah kan cohlan? Chikhat te lawng lawmhnak le thangtthatnak pe in, caan dang vialte ahcun mah duh salam nung in a hlaw mi kan si sual hna maw? Biakinn le mi hmai lawng ah a thangtthat mi kan si sual maw? Mah pumpak hrang lawng ah a thangtthat mi kan si sual maw?\nAtu caan lawng ah siloin, a zungzal in velngeihnak le sunparnak he kan sin ah a rak i langhmi Bawipa Jesuh cu kan thinlung, kan ruahnak, kan sining, kan thazaang dihlak in thangtthat ko hna usih. Amah dawtnak le biatak cu kan nun ah siseh, kan ruahnak ah siseh, kan biachim ah siseh, kan zeiong te ah langhter peng ko hna usih.


Trump cu:Billy Graham fapa’Franklin Graham nih a van bawmh cang hi’A caah thawngpang tha bak asi cang. – Lai Lungrawn Post\nBiaknak lei siseh ramkhel rian ttuannak lei zongah siseh ram kip nih zohthla mi le bohchanmi Billy Graham fapa nih tutan thimnak kongah sawmnak a tuahmi cu asunglawi kho taktak ko. Fiangfai deuh in atanglei ah vun rel chih hna. Vawleicung Evan minthang, Laimi zong nih kan theih ngaimi Billy Graham fapa a simi Franklin Graham zong nih tutan US ithimnak kong ah hi bia hi a van langhter ve than cang. Franklin Graham hi Billy Graham fapa asi.


June 3-13 Chung, Ramthumnak (US, AUS & CA) Kalnak Kong Thawng-bultan! – Chin Modern News\nPosted By: chinmodernnews May 30, 2019\n2019, June 3-13 chungah Malaysia ralzam chungin ramthumnak lei ah a kalmi hna milu zat vun zoh than hna usih. US, Australia le Canada ram ah a kal dingmi an si hna, lunglawmh awk ngai a si ko.\nJune 3-13 karlak chungah ramthumnak (US, AUS le CA) a kal dingmi minung 189 an si hna. June thla cu Malaysia ram ni sunglawi an ngeihmi “Hari Raya,” an rawl-ulh thlacam Thla a si caah “Holiday” zung khar caan zong a sau. Cu caah ramthumnak kal zong Thla dang pawl nakin a tlawm deuh kho men.\nMah ramthumnak (US, AUS le CA) a kal dingmi hna chungah US ram i a kal dingmi minung 149 an si. Cun Australia ram ah a kal dingmi minung 23 le Canada ram ah a kal dingmi minung 17 tiin an si hna.\nUS ram a kal dingmi minung 149 chungah Rohingya ralzam minung 28 an itel ve, cu dang lo paoh cu Chin ralzam deuh ngawt kan si. Australia kal ding minung 23 cu Chinmi lawngte kan si, cun Canada ram kal dingmi tu cu ramdang/biaknak dang lawngte an si ve hna.\nMah hi Jung thla canceo tiang ca lawng a si rih bantukin thla canceo hnu kalnak kong zong pehzulh khawh ka van i zuam than te lai. June thla canceo hnu i ramthumnak a kal dingmi cazin a chuak ding zong a um rih ko, phone tlaih dai thlan lo ding a si lai.\nTuan deuh ah ka tial cang nain, fale ngakchia kum 1, 2 a simi a ngeimi hna nih nan fale kha US kal lai ahcun nan ralrin hna ngaingai a hau. A ruang cu cumpit tlangrai le tak sat men ah siseh, tak bo maw, asiloah chickenpox phung a lomi an takpum cungah a um sual ahcun cancel a tam ngaingai caah a si.\nMay thla chung ramthumnak kalnak kong na rel duh ahcun a tang link hmanthlak hi hmet law na rel khawh lai>>>>>>>\nMay Thla Pumpi Chung, Ram 3nak (US, AUS & NZ) Kalnak Kong Thawngbultan!


Ralkap nih mipi an tuahto mi kong ah dothlatnak committee thiahnak le tuanvo peknak – The Cherry Par\nRalkap nih mipi an tuahto mi kong ah dothlatnak committee thiahnak le tuanvo peknak\nUN Human Rights Council nih Kawlram kong ah meeting biachannak resolutions an tuahmi A/HR /46/L.21 pawl cu tlamtling in an chuah. Kawlram kong cu Agenda 4nak ah an ceih, biatlang (56) paragraphs ai telmi biakhiahnak cu an tuah. Hi an tuahmi pawl ah hin, Kawlram i tulio Ralkap nih mipi an tuahto mi kong ah dothlatnak committee thiahnak le tuanvo peknak hna ai tel. Tulio Burma ram kong ah hin Muslim community hna an awaan hi a biapituk in UN nih an ruah timi a lang ngai. Khrihfa bukomh tbtk hi vuleicung ah ~ zaang a dermi hna dirkamhnak lei ah an aw a zawr cang ko lo maw? tiawk in a um. Credit: Salai Biak\nRelchap, Hakha Mino Thawngthanh. Tulio Hakha kan boruak i zurit sabah ruang ah a chuak mi buaibainak cung ah Mino nih zeihmanh kan in thlakpiak ti hna lai lo. Cun duhlonak langhnak ah Non-Violence kan i thim peng mi cung zong ah dai tein tel duh loin buaibainak hram a thok tu hna zong Hakha Mino nih hna kan tlak pi mi hna an si lo.\nTulio kan cawlcanghnak ah mino thazang, mino lung i rual a biapit tuk caah cuti thazang der tertu, mino kar ah lungrual lonak a chuah pi tu hna cung ah Hakha mino nih biatak tein kan mawhchiat hna. Cucaah Hakha Mino hna nih Non-violence Demonstration kan tuahnak ah, Zuri sabah rat lo ding.\nZu nan rit ruang ah buaibainak a chuah sual ah kan in zuanhnawh hna lai lo. A herh cun dan hmanh kan tin tat beh hna lai. Fimkan tein um ding. Hruaitu hna an chanbaunak kha a um sual cun, chanbaunak in thiltha a chuahtertu ruahnak, thathnembak cheuh ding. Hi lam i sau a ruah ti lai lo caah khat le khat Dawtnak, Zawnruahnak he i humhak ding. Hakha Campaign For Justice\n← China le Russia fonh in US doh le ralchanh an thawk.\nBreaking News: Tedim Kan Unau Pawl Nih Ralkap Le Palik Ralrin An Pek Cang Hna →


Na duh ahcun na ka thianter khawh | Radio Veritas Asia\nNa duh ahcun na ka thianter khawh\nVoikhat nak Bible – Hebrews 3: 7-14\nThangtha Bia - Mark 1: 40-45\nJesuh sinah cun thinghmaimi pakhat kha a ra I a khuk aa bil i: “Na duh ahcun na ka thianter khawh” tiah bawmhnak kha a hal. (Mk 1:40)\nNihhin kan theih mi kan rel mi Psalm chungah; Bawipa aw kha ngaih ding le kan lungthin hna kha hahter lo dingin a kan cawnpiak. A caan ah cun thil sining tein tuah ding le chim ding kan theih ko na in kan zangder ruangah tuah lo in kan tolh theu tawn.\nMidang pakhat nih thil tha a tuah kan hmuh a si ko zongah, kan mah lei in thazang cuah ve ding le i zuam ve ding kan theih ko a si zongah lungthlen nak ngeih lo in kan um theu tawn. Vawlei cungah zohchunh awk tlak a si mi hna konglam kan zoh tikah kan mah pakhat cio bangin harsatnak a tong mi le zangdernak a ngei mi an si cio ko hna. Sihmanhsehlaw, an zangdernak chungah lawngah dir lo le taan lo in teikhawhnak hnga ding caah an i zuam tikah zohchunh awktlak minung hna ah an cang cio hna. Bupi chung kan hun zoh tthan a si ah cun, mithiang hlim kan ti mi hna (saints) tampi an um. Minung an si ve bangin tukforhnak phuntling a tong mi an rak si ve ko. Sihmanhsehlaw, Bawipa an dawtnak nih an mah pumpak duhnak kha a tei tik ah thlarau lei in thangthat awk tlak le zohchunh awk tlak minung ah an cang hna.\nA cung lei langhter mi minung hna nunzia kan zoh than tikah, lungtthawnnak ngeih lo in a lungthin aa thleng i, a nunzia aa niamter i, toidornak lungthin he thil sining tak le Pathian duh ning in a nung mi hna an si kha kan hmuh khawh.\nMithiang hlim hna cu an nun lio caan an ton mi harsatnak hna kha dawtnak lungthin, toidornak lungthin le nunzia nem tein Pathian duh ning a zultu hna kha an si.\nThinghmui pa nih Bawipa sin ah damnak a hmuh thannak hnga ding caah a hal tikah Bawipa nih damnak a pek tthan. “Na duh ahcun na ka thianter khawh”tiah a hal mi te hi kan lungchung cio ah i cin ken zungzal hna u sih. Bawipa nih kan caah thatnak a si mi paoh cu a duh mi a si. Kan mah duhnak lawng hal lo ding le tuah lo ding zong philh lo ding a si. “Na duhnak bang si ko seh” (Matthew 6:10; Luke 1:38). Kan mah duhnak lawng hal lo in Pathian duhnak kan cungah a tlun khawh nak hnga hmunhma pe hna u sih.\nThla kan cam hnga ding mi cu: “Maw Bawipa, ruamkai duhnak lungthin siloin toidornak lungthin he na rian ka ttuan khawh zungzal nak hnga caah thluachuah kan pe ko sawh” tiin thla cam hna u sih.


Ka Alngam Lo Mi Tangka Bia A Al Ngamtu Lai Pasal Tha Le Nusal Tha Kan Lairam Nih A Herh - THE CHINLAND POST\nKa Alngam Lo Mi Tangka Bia A Al Ngamtu Lai Pasal Tha Le Nusal Tha Kan Lairam Nih A Herh\nThomas Liankham| The Chinland Post| 2020 April 8| Nihin Laimi kan dirhmun Kan zoh tikah tangka nih bia achim chan, tangka nih mi thinlung a uk chan le tangka bia kan al ngam lo chan a si tiah ka ruah. Minung kan nunnak le kan pawcawmnak caah tangka hi a biapi bik mi ah ai tel ve mi a si. Tangka aduh lo mi kan um lo i tangka he ahohmanh kan in then kho lo.\nTangka thih cu kan tih. Tangka deu ser zong kan tih. Cu nak in tih a nung deuh mi cu tangka nih minung tuh ser hi a si. Tangka cu minung nih sermi a si i minung nih kan hmang ding mi a si. Asinain nihin Laimi cu tangka tu nih a kan hmang cang. Tangka hi kan bawi bantuk ah a cang i a hmangtu ding minung tu hi a sal ah kan tang.A poi ngai te! Lairam mipi hmurka ah a larbik mi cu tangka (dollar) hi asi. Dawtnak nak in tangka a au kho deuh i dawtnak cu tangka nih akhuh, mi thinlung tangka nih a uk. Russia phungthluk ah “tangka nih bia a chim ahcun biatak cu daiziar tein a um.” an ti. Tangka bia a hohmanh nih kan elngam lo.\nLakphakti dinnak ah hi tangka te hi timi bianem nih dinnak cu a hlen i a thuhter tawn. Tangka bia chimter zau in khrihfabu a dirhmi kan tam tuk. Pathian duhtaktak nak nun ngei lemtung lo in tangka duh le hmaikhah lo ruang ah bu ai thial mi kan tamtuk. Hihi tha tein ruah ahcun Pathian kan biak si lo in Pathian min kan in lak riangmang i mah pawcawmnak kawl asi rua ka ti. Pathian kan duh ruang ah bu kan in thial si lo in tangka kan tihzah ruang tu ah asi deuh. A hmun taktak mi Pathian hmuhkho lo in tangka nih a rak in hlen kha nai fiangte lai. Cucu tih a nung tuk mi tangka nih minung deu a kan ser cu a si. Mirum tangka ngei cu a lal in kan lal. Mipi zong nih mifim khun le khurkhua tuak kho ah kan ruah hna i an bia chim zong kan lak duh khun. Mifim cathiam asi ko zongah sifak santlai lo asi ahcun a bia chim mi kan eikho deuh lo. Cucu zeiruang ah dah asi? Tangka ngei pa bia kan lakkhawh deuhnak le kan zumh khawh deuh nak cu amah kan zumh ruang le kan tihzah ruangah silo in a tangka le a rumnak ruangtu ah khan a si deuh.\nTangka nih kan thinlung a eidih i kan ri. Tangka ruah ah aherh ahcun lainawn zong kan ngamh ko cang. Hakauhnak hnawm hi kan lungthin ah aa neh tuk cang. Puaisa kan tuah, kan i hleng, kan ithawi , kan i ripawt..hihi tangka nih minung deu a kan ser cu a si ko lo maw?.\nTangka bia cu ahohmanh nih kan alngam lo ruang ah santlailo Laihlum tlangval cheukhat pawl caah nungak dawhthit hi ahar ko cang. Duhnak le dawtnak fek hmanh seh law Lai nungak dawh a nih deuh timi cu tangka ngei pa tang cung theo ah ai pom ko. Nu le pa zong nih fanu le hi tangka ngei pa sin ah thilzuar bantuk le cakuat bantuk in ramtha deuh ah kuat leng mang a si cang. Fanu le nih duh bal lo mi tlangval, muihmai zong rak i hmuh bal lem lo mi tlangval vat ter a hmangmi nulepa hna tlangval bia a chimter tu tangka duh ruang le tangka bia alngam lo ruang ah asi ko lo maw? Nungak le tlangval ai duh cukmak mi le aidaw cukmak mi hna thinlung kuai in mithli he a thenter tawntu hna hi tangka asi ko lo maw? Mah tein duhthim nak nawl a ngei ve mi na fanu dawt, aduh lo mi pa vaatter a hmangmi nulepa cu na fanu dawt deuh ruang nak in tangka na duh deuh ruang le na dawt deuh ruang ah asi kho men.\nNihin Laimi akan thencheu tertu, u le nau taktak karlak hmanh ah dawtnak hri a chattu zawnruahnak ni a phentu ,zarhpi ni hmanh a kan hngalhter tilo tu, dinnak tuah kho lo in mi a khamtu, biadik chim ngam lo in kaa aphit tawn tu hi tangka asi ko lo maw? South timi panih “duhnak paoh hi an mit a caw nain tangka duhtuk mitcaw hi a chia bik ” a ti. Ahman tuk mi a si. Laimi nih a theipar kan zuun cuahmah ko. Tangka lo cun minung kan nunnak tlam a tling kho lo. Asinain tangka duhtuk hi thatnak lei ah lamhruai tu asi bal lo. “Tangka cu saltha cu asi. Nain saya tha cu a si bal lo.\nLaimi thinlung tangka nih a ei dih. Tangka bia kan alngam loh. Zeitluk hmanh in rum, tangka ngei ko, vawlei pumpi hmanh hei ngei ko law na nun nak na sungh tung ahcun a miak lailo tiah Bawi Jesuh nih a ti. Vawlei chawva le rumnak nih hnangamnak a chuakter bal lo. Lungthli in lung reitheihnak tu a chuahpi deuh tawn. Laimi nih tangka bia kan alngam hlan lo Lairam ah i then cheunak le lung i khahlonak a chuak peng rih lai. Dawtnak, dinnak, zawnruahnak tbk …hna nak in tangka hmun kan pek peng rih ko ahcun Lairam zeitik hmanh ah a dam lai lo. A zawtnak tu a zual chin leng mang lai. Kan al ngam lo mi tangka bia a al ngamtu Lai pasal tha le nusal tha kan Lairam nih a kan herh.\nNote: Catialtu pumpak hmuhning ruahnak a si.\nNext Vawleipi Pulrai COVID-19: A Ruang le Hmailei Kan Him Khawh Deuhnak


Kum 5 chung Chin ramkulh Paletwa peng kahdohnak: Thla khat chung ah Chinmi 28 an thi – THE CHINLAND POST\nKum 5 chung Chin ramkulh Paletwa peng kahdohnak: Thla khat chung ah Chinmi 28 an thi\nSalai SH Lian| 2020 April 9 – Kan hnu March 28 ahkhan, Chin ramkulh Paletwa chung ah Kawl Ralkap (Tatmadaw) le Arakan Amy (AA) kahdohnak kum 5 a tlin a si. Hi bantuk kahdohnak kum 5 tlin hi cu ngaichia ngai le a fak ngaimi a si!\nChin ramkulh Paletwa peng ahhin khuate 400 tluk a um i milurel hi a 110,000 an si lai tiah ruah damh a si. Cuchung ah, 85,000 hi kanmah Chin miphun an si i 17,000 tluk hi Rakhine miphun an si. Paletwa ahhin, Rakhine miphun khua a um ve i, Chin miphun umnak khua tete zong ahkhin, an icawh in an umnak tampi a um. Tachunnak ah, Pyitaung (Pikhiang) khua ahhin, Bawm miphun kan unau inn 40-50 tluk an um i, Rakhine inn 4 khua an sa ve. Nihin ah, a cozah chim ning in Paletwa peng ah sianginn zapi, siangniamrun, sianglairun le siangsangrun tiah 384 a um i, cuchung ah 212 hi Tatmadaw le AA an ikahdoh ruang ah khar an si.\nUN Meeting, Geneva ah Catialtu Salai SH Lian, Photo: Facebook (pumpak)\nAA nih hin an i timhmi fiangte in an langhtermi le an aupi mi cu “Arakan Dream 2020”, Rakhine miphun chunmang 2020 tihi a si. Cucu, 2020 chung ahhin Wa miphun, United Wa State Army nih nawlngeihnak an ngeih bang in Rakhine miphun nih Mahte Khuakhan Lairelnak le Uknak kan ngah lai tihi a si. Cucu, AA Ralkap Lutlai Major-General Tun Myat Niang nih fiang tein a chimmi ah hmuh khawh a si i, “Arakan Ram” cu kan lak than lai tiah a ti.\nMarch 14 le 15 nihnih chung lawnglawng ahhin, Tatmadaw le AA an i kahnak in Tatmadaw nih raldohnak vanlawng a hman ruang ah sualnak ngeilo Chin miphun 21 an thi. Minung 28 nih hliamhma an tuar i, cuchung in 25 nihin fak ngai in hma an put ruang ah, Sami Sizung ah thlopbul ding in an phanhpi hna. Sami khua cu Myo (Town) sinak pek tharmi le khua hmete a si bantuk in thilri puitling zong an ngei lo. Hihi vialte khawndennak tonmi hi Kawl Ralkap (Tatmadaw) nih vanlawng raldohnak in bomh thlak in a kah caah a si.\nCun, April 7 ah Paletwa khuapi in minute 30 tluk lawng momtorcycle in kalnak khua Nanchaungwa (Hnan Chaung) ah Tatmadaw nih vanlawng raldohnak hmang in khuachung ah kahnak a tuah than caah, nu le ngakchia telh in a tlawm bik, minung 7 an thi. Cun, minung 8 hliamhma an pu i, inn 8 zong ciamlak in a kang. Hihi ni 30 hmanh a tling lomi chung ah Chin miphun thihnak fak bik pakhat a si lai dah! Minung 28 an thi! Cun, Rakhine ramkulh ah ummi, Ann le Minbya hrawng ah kanmah Chin miphun a thimi an um len fawn rih.\nHi kum 5 chung ahhin, Tatmadaw le AA an i kahnak le dohnak ruang ah Chin miphun nunnak a tlawm bik 40 leng a liam cang. Cuchung ah, kan hnulei ah AA nih Seehpalaung khua ah Siangniamrun ah Sianguk a tuan liomi Pu Able cu khuami a dang pahnih he zoh dawhlo ngai in an thah hna. Cun, kan theih in hngalh khawhlomi a thimi le tlaumi an tam liangluang hringhran lai. Raldohnak vanlawng in kah ruang ah a thimi an tam bik, nain vawlei phummi bom i lamh sual ruang ah thimi zong an um, kaphnih hriamtlai an i kahnak ah karceh in tenh sualnak in nunnak liammi zong tampi an um. A thimi hi, puitling upa lawng silo in, zei hmanh sualnak ngeilomi ngakchia siseh, nu si hna seh tampi an i tel lawng silo in, lothlo pa in cozah riantuan le fimcawnak ah cachimtu zong an nunnak a liam. Ruah ah lung a fak ko!\nHihi hriamtlai pahnih buaibainak ruang ah, khuami hna nih anmah umnak khua le ram, inn le lo ah umhmun khuar awk tha tilo in, an tli an le. Hmun zakip ah an i thial i, an zaam. Atu ahhin, dikthlir in chim awk cu a har lai nain, Chin ramkulh lawng ahhin ralzaam (IDPs) a tlawm bik minung 8000 leng kan um cang. Hi raldohnak ruang ah a tli le mi hna hi, umhmun tha le fekfuan zong an ngei kho lo i, IDP camps tiah dawrnak zong cozah nih nihin ni tiang phung ning tein a ong rih lo. Cu ruang ah, chungkhar le nainiam sin siseh, biakinn le sianginn tbk. ah umhmun an khuar cio hna. A cheukhat 800 leng cu, Malaysia tiang an phan. Hinak zong in a tam deuh kho mi a si!\nTatmadaw le AA a voikhatnak bik an i kahdoh hi Pyinso khua ah 2015 March 28 ah a si. Hi lio ah an rak i kahdohnak a fah caah khuami vialte an rak zam dih. An dihlak in chungkhar 65 tluk an rak si i, nu le ngakchia telh in minung 365 an si. Cuticun, khua zeika dang hmanh ah kal kho lo in, Kalandan Tiva hrawn ah khua an rak sa hna. Kahdohnak cu nikhat hnu nikhat in a fak chin thluahmah caah Pyinso khuami an khua ah an kir than kho ti lo. Cucun, kir awk an that tilo caah, Luangtin khua pawng ah bok tom in kum 2 leng khua an sa. Khua ah kir khawh tilo in, nihin ahcun Paletwa peng chung ah ralzam nikhat hnu nikhat in karh chin thluahmah a hung si.\nKa chim cang bang, atu ahcun anmah innlo le khuaram ah um awk tha lo in a tlile mi ralzam hi 8000 tluk an si. Cun, hi kahdohnak ruang ahhin a tlawm bik minung 60,000 leng cu a huarsuan cang hna. Kan theih dih bang, cozah nih vanlawng raldohnak hmang in kahnak a hun thawk than lengmang caah Sami khua ah ralzaam a thong in an hun phan chap than.\nHi kaphnih hriamtlai phu kahdohnak ruang ahhin, Paletwa peng pehtlaihnak lam le tlunkalnak ah a biapi in hmanmi Rakhine ramkulh Kyawktaw le Paletwa khuapi cu phih a si. Cun, Hakha-Matupi in Matupi-Sami in Sami-Paletwa tiah herhhai luhpi ding in timhlamh a si ko nain Sami in Paletwa karlak ah khamnak a fah caah Paletwa khuapi chung ah zeihmanh an luhpi kho hrim lo. Nihin ahcun, eidin le thil dangdang man vialte zong a kai dih cang. Facang tun khat ah, 35,000 in cawk tawnmi cu 75,000 in 100,000 an phan. Cu zong cu cawk awk hrimhrim a har tuk, a um lo tuk a si.\nAtutan thil sining kan zoh a si ahcun, mizapi nih kan thimmi cozah nih Ralkap (Tatmadaw) cung ah nawlngeihnak zeihmanh a ngeihlo zia kha fiang ngai in a lang. Kawl ralkap nih anmah nawlngeihnak cu an duh poah in an hman. Cucu, kan ram pumpi humhimnak le daihnak ah thimmi cozah lawng nih a tawlrel khawh lomi a si kha fiang in hun hmuh khawhnak zong a si.\nKahdohnak ruang ah, Chin miphun kan thihloh lawng silo in, khua zei ah dah an um tiah hngalhlomi le theih khawh lomi tampi an um. Tatmadaw siseh, AA nih an duh poah in mipi cun hramhram thil phorhter ding siseh, lamhmuhsaktu ah siseh, a phunphun in an fial hna. Mi cheukhat cu an kir ti lo, an lotlau beh! Cucu, AA le Tatmadaw nih an i pheh veve.\nCu lawng silo, Paletwa peng i Tatmadaw le AA kong buaibai in kahdohnak kong ah biachim holh rel deuhmi siseh, upa ah hun rinhchan deuhmi poahpoah AA nih tlerh khawnh le thah ding ah timh an si. Atu ah, Chin ramkulh cozah ah chimrelnak nawlngeitu Minister Soe Htet siseh, Paletwa Baptist Association ah General Secretary a tuan liomi Rev. Steven tbk. nih tlerh khawhnak fakpi in an ton. Online cung ah siseh, theihlo mi telephone chonh in tlerhkhonhnak an ton. Cun, Paletwa peng thiamthiam in Minister a tuan bal veve mi U Kyaw Nyein le Salai Issac Khen hi an si. Atu lio ah, an pahnih hi Khumi Affairs Coordination Council ah biatak tein a cawlcang lio mi an si. Cun, Paletwa peng chung ah harnak le buaibainak kong thawngzamhtu Khumi Media Group siseh, AA nih min thlir tein Statement chung ah CHRO zong hi langhter a si.\nSami phanmi ralzam. Photo: Salai Ebenezer / Chin World\nHi kahdohnak le buaibainak ruang ah fak bik in a ingtuar mi cu kanmah Chin miphun le Chin mipi kan si. Atu ah kahdohnak hmunhma ummi hna nih heh tiah an nun himnak ding caah hmun zakip ah an tli, an zaam. Atu ah, ralzaam (IDPs) an karh chin thluahmah. April 2 tiang ah, Paletwa khuapi lawnglawng ah biakinn, sianginn, tbk. telh in hmun 15 ah minung 2400 tluk an um. Sami khua ah 2600 leng an phan chap i, Yangon ah a tlawm bik 100 deng an phan cang.\nAtu Paletwa peng ah kan ton cuahmahmi Tatmadaw le AA kahdohnak hi a pehzulh thluahmah rih lai tiah chim chung khawh a si. A hlei khun in, Fur tlak hlan tiang hi cu an i kap lai dah. A ruang cu, 2020 hi AA caah a biapi mi caan chung ah a hun phan. AA nih Covid-19 ruang ah kahngol chung nak thawng an thanh ko nain, Tatmadaw lei nih zei an rel lo. Nifatin in an kah thluahmah ko hna. A biapi mi cu hi bantuk kahdohnak ah hriamtlai phu hnih nih sualnak ngeilo mipi hi an hnursuan hna lo ding a si. An hnursuanmi hna cung ah a lamkip in kan chimrel i kan dirkamh chinchin thluahmah hna a hau. A tha bikmi cu Tatmadaw le AA nih kahdaihnak an thawk i, remdaihnak bia an i ruah khawh ah a si hnga, nain tuan ah can dawh a si lo. Cucaah, Chin miphun lungrual tein kan dirti a hau!\nSalai SH Lian nih Asia Times ah a tialmi “Myanmar’s Chin state marks bloody anniversary” cu amah catialtu nih a tlak ning in Laica in a leh thanmi a si ~ Editor\nPrevious Vawleipi Pulrai COVID-19: A Ruang le Hmailei Kan Him Khawh Deuhnak\nNext COVID-19 Zawtnak in Runven hi Ho Rian Dah A si?


Wa Miphun Hi Kan Mah Chinmi Zong Nih I Cawn Phu Ngai An Si\nWa ram hi bing cinnak lawngah an vawlei a tha,a dang facang le fangvoi cinnak caah an vawlei nih a pek lo tiin rak theih tawn a si. An pawcamnak caah bing lawng an cing an ti tawn hna nain a tu Irrawaddy nih Wa ram a va kal hnawh i bing ai-awh ah lakphak an cin mi hna hmuh tikah i cawnawk tha ngai an si hna.\nAn ram zoh tikah Chinram bantuk a si ve. Rawn a um theng lo,tlang deuh an si hna. An mah Wa miphun bantuk in kan mah Chinmi zong nih bia tak tein lakphak cin i timh ve u sih law kan income hrampi ah aa chuah kho ve ko hnga.\nKan hnu thla ah VOA nih UWSA aiawh biachimtu U Aung Myint bia an hal lio ah 'Bing kan cing lo,lakphak le rubber lawng kan cin' a rak ti bal cang. Lakphak car(lepheh-chauh) cu an duh tuk,a cawtu an tam tuk i an i ting lo a rak ti bal.\nWa hi kan mah Chinram bantuk in leitang chuak mansung an ngei ve lo,nain lakphak le rubber biatak tein an cing i hriamtlai phu lakah a thawng bik an i chuah hlei ah cozah budget i rinh bak loin an mah tein a nung kho mi an si hna.\nKan mah Chinram zong nih hibantuk kan tuah khawh mi lakphak cin ti bantuk hi kan i cawn ve a herh ngai ko, Chin ram ah lakphak a tha tuk ko! Hakha siizung thlang lakphak dum hmanh khi tha tein zoh khenh ah cun a thahnem tuk ding a si!\nLakphak car tuahnak factory\nWa bantuk in lakphak dum tampi ngei kho u sih,a tuahnak factory zong ngei kho u sih law Chin mino tampi rian a pek hna hnga i Chinram thanchonak ca zongah income source pakhat ah aa chuah ko hnga.!.\nPosted by Lungthli Tum at 17:50 No comments:\nMah a tanglei video hi Ukraine ram nuclear reactor an rak hrawhnak hmun ah a si. Cenghngia nih a kaa khat lak in bread a kalpi nak a si.\nA hak kau tuk kan ti lai maw zei dek. Mah video hi minung million leng nih an zoh cang.\nA fox in #Chernobyl with its mouth full of sandwiches is becoming a big hit on the Internet.\nPosted by CCTV on Wednesday, April 29, 2015\nPosted by Lungthli Tum at 11:54 No comments:\nBaltimore Buainak:A Nu Nih A Fa Pa A Velh Lio Video Facebook Ah A Lar Tuk\nUS ram Baltimore buainak ah a tel ve mi pakhat pa cu a nu nih a nu nih hiti buainak ah a tel hi a duhpi lo i heh tiah a thloh chih,a nu cu a um kho ti lo caah a bengh pah.\nA fa pa nih a tlik tak len nain a dawi chih. Hi video hi tuni facebook chungah share a tong ngai mi pakhat a si. Mi tampi nih mah nu hi an thangthat cio.\nWATCH: "Are you kidding me!?" -- Amid #Baltimore violence, woman identified as boy's mother comes out and takes a firm stand: http://abcn.ws/1JOcT5o\nPosted by ABC News on Tuesday, April 28, 2015\nPosted by Lungthli Tum at 00:31 No comments:\nChina Ah Sexy Tuk In Thil Hruk An Khamh Hna Caah Model Pawl Lam An Zawh\nChina ram Shanghai khua ah Shanghai Auto Show timi motor car pawl an manh deuhnak ding caah sexy model pawl an hlan hna i an hnuk tiang langhter pah in an motor car pawl an caw-ngia tawn mi cu tukum tuah than ding an sianh ti hna lo.\nHiti cozah nih a sianh ti hna lo hnu cun hika rian a tuanmi model pawl cu rian ngei lo ah a ni chuah i ti awk thei lo ah beggar bantuk in lam an zawh hi a si. Lam an zawh nak hi nizaan Xujiahui timi khua ah a si. Shanghaiist\nPosted by Lungthli Tum at 13:25 No comments:\nAdrew Chan: Nan Ka Thah Hlan Ah Ka Chungkhar He Biakinn Kal Ta Ka Duh\nBing an phorh ruangah Indonesia cozah nih thihdan a pekmi Australia citizen Andrew Chan le Sukumaram cu April 29 zan ah thah ding an si cang. Australia cozah le a dang nuhrin covo a au pi mi phu tampi zong nih thihdan pek lo ding in Indonesia cozah sin halnak an rak tuah lengmang nain a ngah ti lo.\nAndrew Chan nih cun 'an ka thah hlan ah ka chungkhar he biakinn ah kal ta ka duh ko' a ti hna. Sukumram nih cun ka thih hlan chung zuk (pa-ci) hi suai kho peng ka duh a ti ve. Andrew Chan cu a kal nak kip ah bible a philh bal lo,a kut ah bible hmuh khawh peng a si.\nAn ruak chiahnak ding ruakkuang cu an ser khawh cang. An ruakkuang ah khrifa caah cun vailamtung an tar piak chih hna.\nAndrew Chan le Sukumaram hi an hawi le pa 7 he Bing an phorh ruangah 2005 ah khan Indonesia cozah nih a rak tlaih mi an si. Tuhi thawnginn chungah kum 10 leng an um cang. Daily Mail\nPosted by Lungthli Tum at 16:38 1 comment:\nKan hngakchiat lio ah hin 'Hakha ka phan ve cang' timi hi a rak lar ngai. Hngakchia tein Hakha a phan mi cu kan rak upat hna i zeihlei thiamsang a ngei bang kan rak tih zah khun hna. Hakha ah sianginn a kai kho mi le bang cu vanmi tluk in kan rak ruah hna, kan thikhat nu pawl zong nih an rak uar khun hna.\nSianginn ka rak kai timi ka hawi le tam deuh cu tangsarih kan kai ah Hakha an phan pah dih ngawt. Hakha an tlawn lio an hmuhtonhmi tete an chim ah hin kei cu chim awk ka ngei tawn lo i ka rak hngar ngai hna. Laiholh in cafang pakhat an chim kho mi hmanh khi rak tihzah ngai an si(Laiholh hi kawlholh nak in kan rak theih a tlawm deuh, kawl holh cu ralkap le kawl saya sin in theih khawh a si caah mu). Kei zong cu tangsarih kan kai kum October,2004 ah Congthia tiang ka rak phan kho ve. Cu hmanh cu a rak sunglawi ngai, Congthia a phan bal lomi sinah ka experience ka rak chim set ve.\nTangsarih ah cun kum 14 ka tling ve cang. Ka nu le pa he kan thutti poah ah Hakha kal ding lawng ka rak hal hna. Leiba cawh in ka rak cawh tawn hna. Hakha lei kal an ka sianh lo ruangah rawl ei ka ung zong a rak tlawm ti lo. Calender i timit va, Aung San dum, ralkap tili le Vomthu Maung certual hna ka zoh tawn ah kei mah mit te bak in va hmuh ka duh hna,Hakha hi vanram tluk in ka rak ruah.\n2005 March thla a rak phan. Ka U pa Rangon Thang tanghra phi ding a si. Tanghra a phi mi cu an nu le an pa nih an um pi cio hna caah ka nu le ka pa zong nih va um pi ve lo cu an lung a tha ve lo. Hiti ka pa Hakha kal a timh ka theih le cangka in a thli tein ka timh colh ve. March thla thawk zingka ah cun ka pa cu Hakha lei a rak thawh,zei a thei lo bang ka um ter len ko.Nain,suimilam pakhat hnu ah Hakha lampi cu ka rak zul thluahmah ve........ peh than ding...\nPosted by Lungthli Tum at 14:51 1 comment:\nPosted by Biak Te on Saturday, April 18, 2015\nPosted by Lungthli Tum at 21:27 No comments:\nWa Miphun Hi Kan Mah Chinmi Zong Nih I Cawn Phu Ng...


To Salai Lung Thli Tum, To Sang Hre Miphun Caah Thiltha A Tuan Ve Ve Mi Nan Si Caah Nan Kar Ah Remhnak Um Hram Seh. – THLIZIL THAWNGPANG\nTo Salai Lung Thli Tum, To Sang Hre Miphun Caah Thiltha A Tuan Ve Ve Mi Nan Si Caah Nan Kar Ah Remhnak Um Hram Seh.\nTo Salai Lung Thli Tum,\nAustralia ah English holh cawn le Certificate kai ding ah a ra mi hna le community upa kong na catial mi hi tha tein khuaruah buin na tial mi hna a si maw?\nFact checking le lehnak\n1. UK education system le Australian\neducation system hi a buak tlak in ai khat\npah. Zarh khat ah nazii 20 lawng an ngei.\nNangmah zong legal tein Full-time in rian\ntuan nak a ngei mi na si lai kan zum lo.\nEngland in Master Degree pipi a ra mi hmanh\nAustralia ah lo lawng te an kal khi nangmah\nnih cun na theih khawh lai kan zum lo.\nMi tha thu ti hna in na tial mi hi khuaruah\nhar na si. A rak phan mi khi riantuan ding le\nPR sok ding lawng te ai tim mi an si. Mi catial\nzong tha tein a re lo mi na si bak hih. Laitlang\ntein an pek mi information ah rian duh tawk\nin nan tuan kho. Fawi tein PR nan sok kho an\nti tik hna ah an i zumh dih. An phan le rian\nhmuh cu chim lo. Lo kal awk hmanh tha tein\nan i hmuh kho lo.\nCommunity upa minung zei zah dah an\nchawnh hna le bomh an hal hna ka theih lo.\nCBN nih bomh an ka halnak zong a sau pah.\nAustralia sining theih loin a ra mi an buaituk\ncang caah le an dirhmun hi tih a nun pah\ncang caah biaruahnak tuah an timh. Mah cu\nzapi ca’h thil tha a si. Cucaah, hlan ken tein\nsawm mi cu respect ka pek hna caah ka kal\nve. CBN an LIVE thlah mi hna na zok el maw?\nUniversity pakhat a kai mi nih zei mit in dah\nna zoh le ca hna na rel ve? Australia kongkau\ncu kan theih caah bia kan chim ngam ve. Kan\numlonak ram kong kan i thlak ngam lo.\nMebourne Nitlaklei Community upa le\nKhrihfabuu upa hna nih an tuar bik. Mah le\nmah thah tiang a chuak cang mi hna hi maw\nAustralia phak cu sui khur cawh bantuk na ti\nngam rih? An rak theih mi le practical an\nsining nih a tlinh ti lo ruangah mah thil tiang a\nchuaknak a si. Mah a kan hruaitu hna khi fim\na cuh mi an um lo. An lau cang. An khuaruah\na har cang.\nA phan mi nih le an sianginn kainak kong\nhmanh tlamtling information pek an si lo kha\nnai ten lawng in a lang ko khah. Theih nai tim\nve dek maw?\nSocial media cungah chim awk tha lo mi thil\ntam pi a um rih ti hi na theih awk a si.\nNa sianginn kai hi ralkap tlak in maw na tlak\nti tiang a ka ruah ter. Critique pakhat hmanh\nngei loin reasoning zong tuah loin catial hi\nsianginn kai lo mi thaisawh thai in catial he a\nUK na sianginn kai nak ah kan in lomh pi.\nOnline website cathur hnawm tial chom in\ntangka tampi ruh nai timh ti cu Lai mi nih\ntheih dih a si ko. Atu cu nai remh deuh ngai\ncang ruah. Rian zong cu na si khawh tawk in\nna tuan lai kan zumh. Asinain, hi tiang tiang a\nphan ding cu kan i zum bak lo nain.\nHi tluk mah le mah hmanh thah a ngam\ncang mi dirhmun in an um lio ah Australia\nTing 150 kal cu suikhur cawk bantuk ti hna hi\nca na tial ti lo ah a tha. A phan mi nih bomh\nhal in le ca tete an ka kuat mi hi rel ve law atu\nna catial mi khi na delete colh ka zumh.\nThil fak piin a buai hlan ah kham kan duh.\nAustralia media tiang kan chuah lo ding hi\nkan duh. Asinain, nangmah bantuk minung\nforhfialnak an zulh ahcun kan duh lo zongah\nkan tong hrimhrim te lai.\nKan catial mi khi tha tein critique le analyse\nzong tuah ta ve. Sianginn kai a rak ra mi hna\nkir a duh mi pawl le ai ngaichih mi pawl hna\ninterview tuah dih hnu le cuai thlai dih hnu ah\nca na tial ah a tha bik.\nNa catial mi zok ah a thurhnawm mi politik\ncelh ai tim mi na lo hi. Aluancia website na\nrak ser ka na catial pawl zia chuah na timh\nrua hi. Na umnak hmun paoh ah thiltha\nle dinnak hi na tenh ding a si. Zei hmanh na\nthei huaha lo mi Facebook cung hna in mi\nchallenge hlah law a tha bik. Chin miphun kar\nlak ah virus na si lo ding zong kan in duh\nRef: Sang Hre\nAtang hi Salai Lungthiltum tialmi a si.\nAustralia ah phaisa ting 120 hrawng menmen dih in cacawn ding kal khawh khi tulio Laimi caah suikhor hmuh bantuk a si tiah ka ruah, mino nih tlolh bak lo ding lamtha a si.\nA kal ciami cheukhat le fim ai cuhmi cheukhat nih a that lonak an chimmi khi zum hrimhrim hlah u, Australia phak hnu in kan harsa a timi khi cu an thathut tuk bia a si. Fim ahcun ningzah tuk awk lei a si. Mi an hnahchuah ca zong ah a si tiah ka ruah. Ngiat hmanh u, anmah an unau le chungkhat cu an kalter kohna lai.\nAustralia bantuk ramtha ah i nautat lo ahcun rian a tam tuk. Rian tha ngah lo zong ah lo kal, inn thianh le restaurant khengtawl ding tor le cheng a um. Mahbantuk rian hi cash in pek khawh a si caah huam zat tuan khawh a si, phan awk a um lo. I nautat le thathut belte ahcun rian a har ve.\nMi i chuah khawhnak ding ah cun fel le teimak a hau, i nautatnak lungput ngeih bak lo ding.\nKa harsa tiin mizapi hmai ah Australia phaktertu agent zong a buai hnawh i a thangchiattu ka hawipa lila zong nih zarhkhat ninga rian ka tuan a ti, nikhat ah $150 ngah ahcun thlakhat ah $3,000 a ngah khawh. Kum khat ahcun $36,000 tiang a ngah khawh.\nInn man le eiman cu a fak, nain room pakhat zong hawile he i hrawm khawh a si ko. Hawile he i hrawm ahcun tampi a dihmi a si lo. Cun, harsat deuh caan ah i dor khawhnak Laimi tampi kan um fawn ko.\nKei London sianginn ka kai ah riantuannak nawl ka ngei lo, nain kai manh caan poah ah nautat lo tein ka ngahmi rian poah ka tuan i keimah tein MBA ka kai chung kai cawm khawh hlei ah DBA(Doctor of Business Administration) kainak sianginn man zong ka liam chih khawh. Riantuannak nawl ka ngei lo buin sianginn khar caan ah cun zarhkhat suimilam 60 hna ka tuan ko.\nJapan le Korea zong ai dang lo, teima tein sianginn kai pah rian a tuanmi cu phaisa ting za in an kir. Nain, thathumi zaran cu kum 4 hnu an kir zong ah phaisa ting khat loin an kir ve ko.\nPrevious Post:Kawlram Guiter Tum Thiambik Chit San Maung Le A Fanu Nge Ngal Lay Nih Hla An Sak Mi An Thiam Tuk. Video\nNext Post:Thawngtha: 2019 December Ah Refugee Donghter Ding Cu A Dong Than Lai Lo


𝗔𝗦𝗘𝗔𝗡 𝗦𝘂𝗺𝗺𝗶𝘁 𝗯𝗶𝗮𝗰𝗵𝘂𝗮𝗸-𝟮 – THE CHINLAND POST\nAtutan ASEAN Summit cu Kawlram buainak kong lawngte nih a hun khuhcilh.\nPrime Minister Hun Sen (Combodia) nih “a ralai mi EU-ASEAN Summit ah Kawl ralkap hi sawm an si rih lo kho men” a ti. Min Aung Hlaing an sawm ahcun EU lei in lutlai kai duh loin protocol a niam mi lawng an kai lai, ti an phan caah a si tiah cheukhat media nih an langhter.\nNitlak ram theo kan ti lai. Hi kong hi tuan deuhpi khan lam an rak ser cia cang. ASEAN Summit ah Kawl ralkap sawm lo ding tiah bia a chuah lio ah khan ASEAN-Related Summits [tahchunhnak ASEAN-US, ASEAN-China, ASEAN-Japan, ASEAN-EU tbk] ah sawm chih lo ding in US le EU lei palai pawl nih ASEAN Foreign Minister cheukhat sin ah siizungzi an rak tuahcia cang.\nASEAN chungtel Foreign Ministers cu ASEAN Summit tawlrelnak tuanvo a ngeimi [Coordination Council] an si. Tikah, Kawl ralkap hnon nakding ah annih pawl ruahnak hi tawhtlaitu pakhat a si ve. Atutan hnon an simi zong hi Foreign Ministers meeting in a chuak mi kha a si.\nA tuanchuah lo cun buainak a karh chin vima ko lai.\nHi kong ah US, EU le China te pawl nih a phen in hmalaknak tampi zong a rak i tel ve. A dang tein ka hun virhkhoih than te lai.+++\nPrevious Malaysia um Chin ralzam Kawlram ah kuat an tong\nNext ASEAN Summit Biachuak – 3


Ralthawh Dingah Tuluk A Ready : Tuluk President Xi Jinping nih Tuluk ralkap pawl cu a herh caan poah ah raltuk kawh dingah ready tein – Onlinenungak\nTuluk President Xi Jinping nih Tuluk ralkap pawl cu a herh caan poah ah raltuk kawh dingah ready tein um dingah tuchun ah an ralkap cu order apek cang hna. Tuluk cozah nih US he ituk sual ah tiin ralrin ah nuclear bom le hypersonic Missile rianrang in a chuah chin lengmang ti a si. The Bulletin of the Atomic Scientist nih an chimnak ah nuclear kuanfang an ngeihmi hi a hlannak a karh chin lengmang tiah report an chuah. Tuluk nih Nuclear Warheads a ngeihmi hi 250 in 350 renglo ah a karh cang an ti.\nTuluk ser DF-16 timi cu a speed hi hlan lio nak in a let 18 in a rang deuh. Din lo bak in khan 2000 a zuang kho. Cucaah US ramchung Guam tikulh hi a phak khawh ti a si. Tuluk cozah nih an ralkap budget cu billions tampi an karhter i, atu bantuk in ralkap thazang thawnter an timhmi hi US ralkap dir onh khawhnak caah an tuahmi a si an ti. Tuluk le US cu covid-19, Taiwan le South China tilulh i cuhkalh ruangah US he an i rengh lio te a si. Salai Lairamthang


TUNI AH RALHRANG MOTOR BOMB IN AN TTHUAT HOI TAMTUK AN THI – The Chinlung Post\nAugust 24, 2021 admin Kawlram 0\nThawngpang tha taktak a si ko. Ralhrang kawlralkap minung 15 hrawng an nunnak a liam lai tiah an langhter. Nihin chun ah Kalay le Gangaw karlak ah kal mi Ralkap motor cu PDF nih Bomb an puah hnawh tthan i a tlawmbik ah Ralkap (15) cu an thi lai tiah Gangaw Youth Voice nih a tarlangh. Nihin August 24, 2021 chun ah khan Ralkap motor pahnih cu Kalay in Gangaw lei ah an rak ra.\nLam pi an kal lio ah PDF pawl nih bomb an puah hnawh hna hi a si. Ralkap motor pakhat cu a rawk dih cikcek, cun ralkap a thi mi hi a tlawmbik ah minung 15 cu an si lai tiah an langhter hi asi. Ralkap a thi mi hi 15 tal cu an si hrim tiah zumh a si. Cun hliamtuar zong an tam ngaingai. Athi mi le hliamtuar mi pawl motor chung khin tthan le timhtuahnak ah suimilam pakhat hrawng cu an rau.\nRalkap pawl cu an sungh ruang ah ti awk thei loin an um i, an pawng ah a um mi, Thlam (5) mei in an khangh” tiah an langhter. Atu hi Gangaw le Kalay karlak cu ralkap thazaang tampi nih an congh i khual tlawng caah a him lo tiah Gangaw youth nih cun an langhter hi asi. Cucaah chungkhat neihniam a ummi vialte sin ah thawngthanhnak tuah cio hna usih. Aruang cu a cunglei langhter bangin a him lo caah a si.\nCabidang Relchih Aduhmi caah. Rakhine miphun cungah AA nawlngeihnak, cawlcanghnak a hun ngan ngaingai cang mi, hrawh than dingin Ralkap lei nih timhtuahnak an ngei cang. Cu caah Rakine ramkulh, Kyaukphyu Township chung ah a um mi Khuabawi dihlak hna cu Kawl ralkap nih an auh hna i AA cawlcanghnak tha tein ngiat ding le report pek ding in order an chuah hnawh hna pin ah ralrin an pek hna tiah Myanmar Now nih a tarlangh.\nA luancia July thla ah khan, Rakhine ramkulh chung pulrai zawtnak control khawhnak ding ah tiah AA hriamtlai nih Stay at Home an thah, cun buainak tete tawlrel khawhnak ding ah tiah Rakhine ramkulh Biaceihnak Department zong hun nak an tuah hnu ah Kawl ralkap lei nih tu bantuk in ralrin peknak an tuah hi a si tiah Kyaukphyu khuapi khuabawi pa nih a chim.\nULA/AA nih Rakhine hmumram chung ah an mah tein Biaceihnak le Buainak tawlrelnak an tuah maw timi pawl an kan hal, cun AA nih Rakhine ram kong ah an mah tein biaceihnak, biachahnak le khuakhan nak an ngeih sual citcet ahcun a rannak in report rak tuah uh tiah ralrin nak zong an kan pek” tiah khuabawi pakhat nih Myanamr Now sin ah a chim hi asi.\nHi kong he pehtlai in Kyaukphyu pengkulh chung Khuabawi dangdang zong pehtlaihnak kan tuah hna, a si nain hi thil kong hi cu a thlithup deuh, nunnak himnak caah tihnung a si caah hal len rih duh hna hlah uh tiah Kyaukphyu khuabawi nih Myanmar Now cu ruahnak an kan pek ti asi. ULA/AA nih Rakhine ramkulh cu an mah nawlngeihnak in biatak tein kal pi hram an thok.\nRakhine ramkulh le mipi cung ah ULA le AA nawlngeihnak in thil a kal cang bantuk a hun si tikah, Ralkap lei in lak tthannak ding lam an kawl cang, AA cawlcangh biatak tein dothlat le ngiat ding in an i tim i, khuabawi vialte zong ralrin peknak, order ti bantuk an pek cang hna tiah Myanmar Now nih cun a tarlangh. Note: Myanmar Now nih Kawlca in a tial mi asi. Myanmar Now cu Kawl media lakah zumtlak, mi raltha tiah timi le minthatnak zong a co cang tu asi.\nAA CAAH CUN THAWNGPANG CHIA LE LUNGRAWK NGAI SI CANG


AN NI LE CAAN A FIANG CANG, TIAL CUNG THANG PHOMH NAK DING – The Chinlung Post\nJanuary 18, 2021 admin Chin 0\nMMA thongh thiam Tial Cung Thang “The Dragon Leg” le Indonesia pa cu aralaimi January 22 ah Singapore ram ah an i thong lai, tiah thawng kan theih. January 22 ah One Championship thongh zuamnak “Unbreakable” timi a um lai i, cuka hmun ah cun i thongh ding in Tial Cung Thang cu Singapore ram zong ah a phan cang, tiah naihniam chungkhar nih an langhter.\nTial Cung Thang he aa thong dingmi pa hi Indonesia rammi Paul Luhimi tiah theihmi a si i, MMA thongh zuamnak tual ah Paul “The Great King” Luhimi tiah minhleng an pekmi a si.January 22 thongh zuamnak ah (Main Card) puai pical puai 6 an telh i, cu puai 6 hlan ah cun Tial Cung Thang le Paul Luhimi hi i thongh te dawh a si.Tial Cung Thang hi aluancia March 8, 2019 ah Rin Saroth he an rak i thong i teinak a rak hmu.\nCun, December 6, 2019 ah Woon Kyoum Kim he an rak i thong tthan i a tei thotho.Atutan amah he aa thong dingmi Paul Luhimi hi Kung Fu, Taekwondo, Wushu le Muay Thai a cawngmi a si.January 22 ah an tuah dimgmi One Championship puai cu Myanmar ram ah cun zan sml. 7:00 ah Skynet in zoh khawh a si lai. Credit: Chinjournal.\nVawleipi Caah Thinphang Siko Cang:North Korea hruaitu Kim Jong-un cu nawlngeihnak an chap tthan cang. Nawlngeihnak sangbik cu chap tthan asi. Naite khan North Korea Rulling Communist Party hna tonnak an ngei. Cu ahcun General Secretary Title cu Kim Jong-un sin ah pekchanhnak an tuah hi asi. Culawng siloin Nuclear Weapons serchapnak kongkau zong ah siseh Sipuazi kongkau zongah nawlngeihnak pek rih asi. Kim Jong-un cungah zeibantuk thil tthanchonak siseh, phunglam thlennawnnak kong zongah amah kut dih lak in chiah asi cang lai.\nHi nawlngeihnak tutan ah Kim Jong-un an pekmi hi a pa siseh apu le hna an kutchung ah rak pek cang ve mi zong an si. Hi nawlngeihnak chapnak hi kum 2016 hnu ah a voikhatnak Ruling Party congress hna nih an tuah hmasa bik mi asi.North Korea cu Covid zawtnak ruangah biatak tein an ram sipuazi ah siseh ramchung puicimh ruangah siseh US dantatnak ruangah harsa ngaiin an um i, hi harsatnak an tonmi hrial dingah alamkip in rian an ttuan lai ti asi. Cuthil cu an caah abiapi ngaingai mi thil an ttuan dingmi asi tiah an chim. Theihcio bangin Kim Jong-un cu kum 35 minung asi cang i, nawlngeihnak zong an chap cang.\nAtu ahcun Chairman of the State Affairs Commission le Supreme Commander of North Korea sinak cu a kut ah a um cang i, Top Party Post dirhmun sinak atlai cuahmah mi asi rih. North Korea aral nganbik mi hi US asi tiah an chim. Hi ruangah hriamnam lei in biatak tein karhlan aa timhnak hi asi i, US hi dir onh kho ding le US dirhmun phak hi ai timh bik mi asi. Cucaah tutan ah nawlngeihnak pekchap asinak zong hi asi lai ti asi.Cun mah konglam zong hi Congress meeting an thut nak ah an chimmi asi tiah an langhter chih rih. US cu theihcio bangin President ah Joe Biden asi cang lai, Biden he hin zeitindah an sining le an dirhmun a um te lai timi cu vawleipi nih an cuanh cuahmah lio asi. Trump chan ah khan cun an dirhmun cu khuaruahhar lei in arak ttha ngaingai.\nAsinain remnak tlamtling tu cu an rak tuah kho thai lo.Joe Biden nih Trump rianttuannak bantuk in apehzulh duh lo asi ahcun US le Joe Biden caah North Korea cu hnahnok taktak le vawlei thinphantertu asinak apeh zulh khawh cang lai ti asi. North Korea tunmernak ding hi Kim nih aa timh pengmi thil asi i, Nuclear hriamnam hmangin US le Vawleipi zong hrocer dingah nawlngeihnak pekchap asinak nih hin vawlei caah thinphan nak aa chap cang lai tiah an chim.


Nu Pawl Nih Cun Lantaak Hna Hlah Usih! Nau I Hrawh Tịh A Nun Khawhning Cu Tuk A Sum Taktak – Chintanbo\nZeitluk in dah nau ihrawh (thah) hi tịh a nun ti hi nu tampi nih kan thei tawn lo. Phungning tein tḥitumhnak tuah hlanah nau a pawi sualmi zong an um tawn i cheukhat cu midang soisel lai phangin le nulepa nih theih lai phangin a thlithup in nau a hrawkmi kan tam ngaingai.\nNau thahnak sii\nZeitluk in dah tịh a nun zoh tuah hna usih; Nu nau a pawimi, thlakhat maw siloah thlah le cheu an si lioah Rubber pipe in an nau in chungah a ummi naute cu an dawp tawn. Cucu ‘Mentrual Extraction tiah an timi a si i tuah sual ahcun nunnak caah tịh a nung ngaingaimi asi. Tlawmpal a hung upa deuh cangmi thlahnih hrawng a si cangmi thahnak ding caah D&C method (Dilation & Cutterage) hi an hman tawn.\nNu chiatḥa in an sawh i nau i nau a ummi cu a parlei aharmi cerep in naute cu an ah-thah tawn. Cengceh bantuk a simi cerep saupi(Forcep) a har taktakmi in nu nau in chung i a ummi naute cu a ke le kut hna an ah-thah tawn. Hi ruangah hin zawtnak tịhnung ngaingai ngeih khawh a si i, cheukhat a vanchiami cu a thih tiang an thi phah tawn.\nAtulio an hman bikmi cu Cengceh (Forcep) phunkhat a simi in nu pawchung i naute a ummi cu a ceh-ah loin nau thahnak phunkhat an hman cang. An thah hna ning cu naute cu a rial phunkhin an rial hna i cuti an naute an thahmi cu an dawp-chuah tawn i cucu a min ah ‘Suction Cutterage method’ tiah an uah. Phundangpi a hung si tikah, Operation tuah chung a rauh deuh caah nau in tiang a tḥ ihkaih khawh ti a si.\nNote: Hihi midang caah santlaihnak or tḥ athnemnak a ngei hrimhrim lai ti ruahchannak he Mizo nih an tịalmi kan Laica tein kan von lehchinmi a si. Mi tampi nih an hmuh khawhnak hnga share rak tuah ve. Zeitluk in dah nauthah tịh a nun timi an theih khawh ngakhnga caah kan leh chinmi a si.


US President Thimnak Kong Ah Germany le US Ralkap An I Kap Timi Kong Ah Thawng Hmanlo A Chuak – Chin 11 News\nUS President Thimnak Kong Ah Germany le US Ralkap An I Kap Timi Kong Ah Thawng Hmanlo A Chuak\n𝐅𝐚𝐜𝐭 𝐜𝐡𝐞𝐜𝐤: 𝐆𝐞𝐫𝐦𝐚𝐧𝐲 𝐚𝐡 𝐄𝐥𝐞𝐜𝐭𝐢𝐨𝐧 𝐒𝐞𝐫𝐯𝐞𝐫𝐬 𝐊𝐨𝐧𝐠𝐚𝐡 𝐂𝐈𝐀 𝐥𝐞 𝐔𝐒 𝐑𝐚𝐥𝐤𝐚𝐩 𝐚𝐧 𝐈 𝐊𝐚𝐩 𝐈 𝐀𝐧 𝐓𝐡𝐢 𝐓𝐢𝐦𝐢 𝐊𝐡𝐚 𝐓𝐡𝐚𝐰𝐧𝐠𝐩𝐚𝐧𝐠 𝐇𝐦𝐚𝐧𝐥𝐨 𝐀𝐬𝐢\nKan hnu leiah US election kongah thawngpang diklomi Germany ah CIA le US ralkap an i kap tiin biatak tein thawngpang deu a hung thang. Lai media zong nih biatak tein an tial lulh cio i kan Lai mifim ai timi mitampi zong nih cu lih fangfak bak cu asi takmi ah an ruah caah an chim lengmang i cu kong cu vun tial lo awk a thatlo caah a atang leiah fiangtein kan vun tial.\nAir Force Lt. Gen. hlun Thomas McInerney nih Nov. 28 ah khan Woldview Radio & WVW-TV ah cu thawngpang cu a thlah, ti a si. Cucu US daily newspaper nganbik USA Today le Associated Press News nih biatak tein dothlatnak an tuah colh.\n“The US Army, the US Special Forces Command nih Germany ram, Frankfurt ah a ummi server company cu an luhhnawh. Cu ti an va kah lio hna ah hin thil dikhman lomi a um lo ti khawh asi lo. Zeiset dah a cang, timi belte cu fiangin ka chim kho lo. Hi kongah hin kai ralrin a hau ve. Tu nai te tiangin theihmi thawngpang a si. A hramthok thawngthanhnak ka tuah lio ah khan US ralkap an thi, tiin ka chim bal” tiin a chim.\nNov. 12 lio i Egypt ram i helicopter a tla i a thimi US ralkap 5 kha a ngaingai ti ah cun Germany i kahnak an tuah lio i a thimi an si, tiin Facebook ah Steve Willingham nih a ruahnak in cu Egypt i US ralkap a thimi kha Germany ah cangmi asi tiin hei taarpiak chin ve.\nChim chin mi tuanbia nih a langhter ningah cun, ralkap 5 hi training tuah lio ah a thimi an si. Asinain, General McInerney belte nih a chim ning belte ah cun, hi ralkap 5 hi CIA Server Farm an luhhnawh lio ah a thi mi an si, ti a si ve, tiah Nov. 30 ah khan Steve nih Facebook ah a tial.\nMcInerney, Worldview Radio & WVW-TV le, Willingham cu USA TODAY nih cu thawngpang cu biatak tein leklak tiah an hal colh ve hna nain, zeihmanh an chim duh ti lo ai!\nThawngpang hman lomi an chim mi kongah ikahnak zong a um lo i ralkap zong an thi lo, US election he pehtlaiin computer servers hrawh dingin US Army nih Germany a luhhnawh hrimhrim lo. Hi tuanbia hi a diklomi thawngpang asi tiin US daily newspaper nganbik USA TODAY nih US mipi le vawleicung mipi sinah ca an tial. https://www.google.com/amp/s/amp.usatoday.com/amp/3827934001\n𝐈 𝐤𝐚𝐡𝐧𝐚𝐤 𝐳𝐨𝐧𝐠 𝐚 𝐮𝐦 𝐥𝐨 𝐜𝐚𝐚𝐡, 𝐦𝐢𝐭𝐡𝐢 𝐳𝐨𝐧𝐠 𝐚𝐧 𝐮𝐦 𝐯𝐞 𝐥𝐨.\nI kahnak an tuah, timi thawngpang hi a diklo mi a si, tiin US Army Special Operations Command le US Army Public Affairs hna an aiawhbiachimtu hna nih the Associated Press ah fianternak an tuah colh ve. https://apnews.com/article/fact-checking-9804845446\n“US nawlngeitu hna nih hi thawngpang hi a palhmi an si” tiin an chim.\nAugust lio i California i helicopter a cansual ruang i ralkap 2 an thih dah ti lo kha cu, nihin tiangah SOC i a ralkap pawl thihnak an ton hi a um hraw lo. February lio i raltuk ruangah Afghanistan i a thimi hna kha nehhnubik raltuknak in a thimi thawngpang kan theihmi a si, tiah Military Times nih a chim ve diam. https://www.militarytimes.com/…/this-retired-three…/\nNov. 12 lio i Sinai, Egypt i helicopter in a thimi 5 hna kha remdaihnak kalpitu ralkap an si. Helicopter a tlaknak a ruang hi nihin tiang hlathlai a si ko nain, raal kut nehnang tehte a um lo i, accident sidawh bik a si ko, tiin the Associated Press nih a chim. https://apnews.com/…/politics-helicopter-crashes-egypt…\n𝗠𝗰𝗜𝗻𝗲𝗿𝗻𝗲𝘆 𝗹𝗲 𝘁𝗵𝗮𝘄𝗻𝗴𝗽𝗮𝗻𝗴 𝗱𝗶𝗸𝗹𝗼\nHi kongah McInerney biachimmi hi cohlan awk a tlakmi a si lo, tiah USA Today nih a ti. 1994 liopi khan Air Force ralkap rian in ai din (Retire) a tuah cangmi a si diam ai. A tuanbia zoh tikah lihchim le a biachim ai kalh mi pa a si, ti a lang tiin Today nih a chim.\n2010 lio ah khan, President Obama a birth records a dik le diklo Media Matters ah biahalnak a rak tuah bal. Obama hi US ah a chuakmi a si lo, tiin a lih in a sual kawl hnu ah, 2008 lio ah khan Hawai ah a chuakmi a si nak kha Obama campaign nih online ah a rak langhter bal ti asi.\nMcInerney hi Fox News biachimtu a si bal i, “Sen. John McCain hi North Vietnam ah kum 5 chung war prisoner (raalram thongtla) a si bal i hrem a rak tong bal,” tiin Arizona Republic a lih in a chim caah, 2018 ah khan an sin biachimtu ah sawm ti lo dingin Fox News nih an rak duh ti lomi pa asi.\nGermany i election servers an va tuknak ah US ralkap an thi, timi thawngpang hi a diklo mi a si, tiin research kan tuahmi nih a langhter, tiah USA Today nih a ti. Germany ah i kahnak kan tuah lo, mithi zong an um fawn lo, tiin US Army an aiawhbiachimtu zong nih an fehter cangmi a si. Nov. 12 i helicopter in a thimi ralkap 5 kha cu Egypt i remdaihnak mission a kalpitu an si.’\nChris Krebs, Nov. 14, Twitter